c: text/html

text:
ORANJESTAD (AAN): Sindicato STA lo bay tene un evento, un seminario. Tin diferente persona lo bay ta orador. Diego de Cuba, presidente di STA a comenta riba e seminario aki y e motibo tras di esaki, kendenan lo tey, pa asina esnan cu kier participa y tambe con e participacion lo ta, riba e seminario aki.
El a comenta cu Sindicato STA a mira e necesidad pa informa su delegadonan, primordialmente riba e situacion cu nos pais ta pasando aden y ta pesey mes por a mira tur e personanan cu ta bay participa na e seminario aki, pa concientisa nan tambe, precisamente riba e situacion di nos pais Aruba y tambe e cambiona necesario cu mester bin den e sector laboral, vooral awor aki sa cu tin un cambio den Gobierno y a bisa cu e momento a yega cu mester berdaderamente informa nan di e situacion real. No por keda biba den un limbo.
Ta bay tin hende manera Ben Marapin ta bay papia, riba e parti di economia. Tambe tin drs. Mario Croes lo bay papia. Tin Ramphis Kolfin y Ramsey Acosta cu lo bay elabora riba fondo di pensioen.
E ta bay ta un conferencia bastante extenso. Ta bay tin Leo Yarzagaray tambe cu lo bay papia riba e situacion di e consumidor. Y tambe kier bay enfatisa riba e pida caminda cu kier mira tur hende aki na Aruba, vooral e clase trahado, bay traha 40 ora pa siman y no 45 of 48 ora. Kier pa e clase trahado haya mas espacio pa nan por cumpli cu e bida social.
Sa cu Aruba tin boshi problema social. Sa cu tin famianan cu tin hopi problema cu debe. Tambe den e congreso aki ta bay tin un full un parti caminda cu lo bay educa e delegadonan riba Deudocracia, caminda cu bo ta hinca den asina hopi debe cu bo no ta mira espacio mas. Y bo ta cay den panico.
Hopi hende aki riba, ta haci debenan inecesario y kier bay concientisa nan, pasobra den e mesun seminario aki, ta bay tin un curso chikito, caminda lo bay tin buki, caminda lo bay duna nan tambe esaki y por wak e ora con nan por maneha nan placa mas miho.
E ta un seminario hopi varia, no pa informa nan so, pero pa educa nan tambe. STA a mira e necesidad aki pasobra cu e sindicato ta den un reorganisacion total y kier pa e delegadonan, pa ta e promenan informa. STA ta bay cambia su statutonan tambe, mirando cu STA a pasa 40 compania y pa maneha 40 compania, e cos aki ta hopi dificil y sindicato STA ta representa mayoria di e companianan estatal aki na Aruba. Ta dos so no tin, cual ta SETAR y WEB. Pero por lo general, tur e otronan ta STA ta manehando nan.
Awor aki e trahadonan di Servicio Postal tambe a afilia na STA. Awor aki e momento a yega cu tin di bay reorganisa formalmente y a papia cu minister caba riba esaki y cartanan a bay caba tambe pa nan haya nan espacio. Segun de Cuba, den un futuro hopi cerca, na 2018, lo logra nan meta.
E conferencia/seminario aki, lo bay tuma luga dia 7 y 8 di December, esta diahuebs y diabierna. Ta cuminsa for di 8’or y mey di mainta te cu 4’or y mey di atardi. E lo ta na Piedra Plat Entertainment Center. Eynan tin un espacio cu a yega di uza den pasado y e ta hopi bon. Tur facilidad ta bay tey eynan pa tur e delegadonan y tur esnan cu a wordo invita.
Ta bay tin nan desayuno, y lunch. Ta bay tin cos di bebe. No mester preocupa cu esey. Ta bay tin cosnan pa skirbi tambe. Ta bay haya full un booklet caminda cu nan por skirbi nan anotacionnan. E ta bay ta dos dia bastante extenso na Piedra Plat Entertainment Center.
De Cuba a agrega cu a prepara esaki debidamente. Ta un programa basta bon hinca den otro. E oradornan cu ta bay tin y esnan cu ta bay participa na e congreso aki ta bon prepara. Nan sa kico nan ta bay papia di dje.

robotstxt: allowed

filter: keep


text:
Entre esnan cu a asisti n’e presentacion di Goldman Properties algun dia atras organisa pa Oficina di Inovacion, ta Michael Lampe.
E conocido artista musical di Datapanik, awendia tambe ta un miembro di e comunidad downtown Oranjestad.
Na edificio di ex El Mercado na Steenweg, Lampe a cuminsa cu un centro creativo; algo cu ta cuadra completamente cu e concepto di haci Oranjestad un experiencia mas amplio cu djis haci compras.
“Mi ta kere cu ta hopi importante, no solamente pa Aruba, pa yuda crea y forma nos identidad mas ainda p’e sector turistico, pero tambe p’e progreso di nos hendenan mes cu atrabes di creatividad y arte por yuda hopi,” Michael Lampe a comenta.
Como productor y mente creativo Arubiano, Lampe ta sostene e iniciativa di Gobierno pa busca conseho for di esnan cu ya tin e experiencia den con pa desaroya un bario cu hopi reto, den un destinacion cu atractivo internacional.
Goldman Properties t’esnan responsabel p’e revitalisacion di Soho na New York, como tambe mas recientemente Wynwood na Miami.
Según Michael Lampe: “Mi ta kere cu den e siguiente lunanan y den siguiente añanan, manera nos por wak loke ta pasando globalmente, comerciantenan ta hopi interesa no djis pa inverti den algo cu ta crea hopi cen bek, pero na mesun momento bo ta crea cen cu ta hinca den bo sociedad y ta yuda bo comunidad.”
E aspecto di empresarionan social ta loke BEAM kier ta un ehempel di dje.
BEAM t’e centro creativo cu Michael Lampe ta dirigi. Hunto cu otro instancia ta yuda individuonan pa bira profesional y expresa nan mes ofreciendo un lugar caminda nan por topa cu creatividad.
Algo asina por tin hopi mas pa nos comerciantenan cu djis inverti den algo; e ta duna nan e satisfaccion y ta conecta cu posibilidad cu nan mes no a pensa cu tabatin.
“E ta un centro creativo na unda cu nos ta stimula tur nos creatividad riba e isla cu diferente idea, workshop, e ta un galeria, e ta un centro y espacio y edificio multifuncional cu nos ta stimulando nos sector creativo,” Lampe a splica.
Nan tin les di canto pa mucha, pero tambe grupo di IPA cu kier hiba creatividad mas cerca di bario.
Asina ta yuda Aruba shape su identidad y, claro, tambe e espacio Oranjestad ta haya su forsa atrabes di iniciativanan asina.
Michael Lampe ta contento di wak cu, contrario n’e caso di Soho y Wynwood, aki na Oranjestad Gobierno ta dispuesto pa motiva y sostene e esfuersonan pa revitalisacion.
Esey ta haci cu ta hopi mas facil pa drenta y crea un efecto positivo den caya y barionan.
“Ta hopi interesante pa wak cu Gobierno ta pusha den e ramo ey tambe y ta explorando e posibilidadnan pa wak con esaki por tin un efecto positivo pa cu e comunidad rond di Oranjestad y mi ta kere esey ta algo great,” Lampe a bisa.
E ta añadi cu ta semper bon ora nos ta positivo pa wak unda nos por crece y esey ta intencion cu tin.
“BEAM ta un iniciativa independiente, pero ta duna hopi apoyo ora cu ta ripara cu nos ta alinea riba unda nos kier bay y nos ta riba mesun liña unda cu por yuda y traha hunto pa na final di dia yuda Aruba crece y pone riba mapa.”


text:
SETAR, Sony Pictures Television Networks, Warner Bros y HBO ta contento di anuncia e lansamento di contenido di VOD di Canal Sony, AXN, y Warner pa tur cliente di Cable Digital di SETAR. E contenido di e canalnan aki awor ta “on demand”, dunando clientenan oportunidad di disfruta di programanan na
Day: June 26, 2017
ESPN Play riba plataforma di TV Everywhere di SETAR
Minister di Economia Richard Arends a duna di conoce ne tayer regional riba “Customs & Anti-Counterfeiting Policies” – Falsificacion di marca ta igual cu labamento di placa y ta un acto castigabel
Recientemente a tuma lugar na Aruba e tayer cu a trata e tema di “Customs & Anticounterfeiting Policies” cu a wordo organisa p’e asociacion di INTA. INTA t’e abreviacion pa International Trademark Association cu ta un asociacion global di propietarionan di marca y profesionalnan cu ta dedica nan mes na apoya
Hipólito “Eddy” Ras di Forsa Nobo: E reto primordial cu Aruba tin, pa logra otro retonan positivo, t’e parti financiero economico
Fanaticada di RCA lo sinta pariba tribune sin dak
8 Hoben a huramenta como miembro di Parlamento Hubenil di Aruba
Diabierna ultimo den sala di Parlamento di Aruba a tuma lugar e huramentacion di 8 miembro di Parlamento Hubenil. Parlamento Hubenil ta un organisacion cu ta enfoca riba e desaroyo personal y social di e hobennan di Aruba. E hobennan cu a huramenta diabierna anochi aki ta representa EPI, Colegio Arubano y
Resultado di torneo di evaluación di Jose Sequera
Andin Bikker: POR lo reinforza principionan di bon gobernacion
KvK ta informa: Sr. Kawish Misier ta ser nombra como Vice-Presidente di Directiva di KvK
Anochi di informacion pa studiantenan bayendo Hulanda a surpasa tur expectativa
Ministerio di Enseñansa a organisa diamars anochi un anochi informativo pa mas cu 100 studiante bayendo Hulanda pa estudio na nivel di HBO of WO. E meta di e anochi tabata pa yuda studiantenan cu nan transicion for di Aruba pa Hulanda dor di duna mas informacion posibel. A combina e informacion entre esnan


text:
Resultado di kontrolnan na Wholesalers i Supermerkadonan ta bochornoso, MFK ta yama reunion ku tim di MEO, Minister di MEO i Minister di Hustisia ku karakter di urgensia!
Na: Presidente di Parlamento
sr. W. Millerson
Wilhelminaplein
Presente
Willemstad, 22 di mei 2017
Apresiabel sr. presidente,
Petishon komishon sentral konforme art. 33 di Reglamentu di Órden ku e punto di agènda;
Interkambio ku tim multidisiplinario MEO, Minister di Ekonomia i Minister di Hustisia ku karakter di urgensia.
Ta parse ku kontrolnan ku lo mester ta rutinario aña aden aña afó a deskubrí un abuso di marka mayó bou di nos komunidat.
Diferente establesimentunan den nos komunidat ku ta bende “Wholesale”, ta bende “Retail” (por detal) i loke por trese kuné tambe ku den e sirkulo di restorantnan lokal lo por ta bendiendo produktonan kaduká ku klientela ku konosementu òf sin nan konosementu.
Esaki a krea un deskonfiansa total den kiko realmente nos komunidat tin ku sigui komo punto di salida pa por tin 100% sertesa ku kaminda famianan ta depositá nan konfiansa pa kumpra komestibel realmente ta kumpli ku lei.
Ademas ta nase e pregunta si doñonan di Supermerkadonan/Kasnan di benta por mayor (Wholesalers) i otronan ta obra di buena fe i hasi negoshi ku mira di salú di e ser humano na promé lugá si òf no.
Tumando nota di deskubrimentunan di e último simannan ta nèt lokual ku nos no ke i no ta ferwagt den nos komunidat. Ta opvio tambe ku lokual ta sosodiendo tin hopi tempu tumando lugá i ku importadornan no ta aktuando konforme lei ni tampoko no ta obrando di buena fe den direkshon di nos komunidat, ta imperativo skucha e tim multidisiplinario i tambe minister di Ekonomia i esun di Hustisia.
Tambe nos por a konstatá ku empresarionan ta trata na impedí e trabou di prensa ku e ta e di kuater pila den nos sosiedat i esaki nos por ripara ku a pasa netamente na establesimentunan kaminda tin violashon di lei.
Nos komo legisladónan responsabel pa e komunidat aki mester ta na altura kua órganonan ta fayando di kumpli ku lei (tur sanshon ta regla kaba den Wetboek van Strafrecht), pa asina e tim multidisiplinario por aktua ku man duru den nan kontrolnan, sigur kontra esnan ku ta obrando konsientemente bendiendo produktonan kaduká na Kòrsou.
Nos ta keda en espera di bo konvokashon,
Atentamente
Frakshonnan firmante:


text:
Sindicato di Polis, Sr. Edgard Maduro a bisa cu e sindicato a sinta na mesa cu minister di husticia actual, mr. Andin Bikker. Sr. Maduro ta elabora ariba esaki.
Durante e reunion cu minister di Husticia, a discuti ariba diferente puntonan. P.e. materialnan, pa cual minister di husticia a priminti SPA cu pa 1 di Februari e cambionan lo cuminsa y ta trahando ariba e materialnan. Loke e minister a priminti, e ta bezig ta cumpliendo aworaki.
Mas aleu, Sr. Maduro a bisa cu lo bay tin diferente decisionnan cu lo wordo tuma, cu ta pa un cambio positivo pa Cuerpo Policial. E preocupacion mas grandi pa Cuerpo Policial, awo cu ta un temporada di Carnaval, cu ta falta di material y falta di personal cu tambe tabata un di e puntonan cu a wordo discuti. E minister ya caba tin diferente plannan, cu lo tin diferente cambionan. No solamente den decisionnan interno, pero tambe e materialnan ta hopi importante, cu tin mester upgrade e Cuerpo Policial mas, pa motibo cu e mundo ta mas moderno y Cuerpo Policial no por keda atras. Si Cuerpo Policial keda atras esey kiermen cu criminalidad tambe lo subi.
A papia di helicopter, cual ta cardinal cu a haya falta di esaki den diferente casonan cardinal. Esaki ta un mester, segun Sr. Maduro.
Tambe por sinti un Cuerpo Policial dividi den dos, awo tin pleitamento tocante ken ta bira Comisario, ken ta bay y ken ta keda, cu por sinti cu tin dos grupo den Cuerpo Policial, siendo cu no mester ta asina, pa cual Sr. Maduro a bisa cu tin diferente rumornan ta coriendo rond, unda nan ta bezig cu’n campaña pa Sra. Trudy Hassell no bira comisario. Pero pa cuminsa, Korpschef mes a bisa, cu e ta bayendo y Cuerpo Policial no t’ey pa corta cabes di niun hende. Pero Sr. Richardson mes a bisa cu e ta bayendo y esun cu ta bou di dje, ta Sra. Trudy Hassell. Esaki lo ta algo temporal, te ora cu bin un solicitud habri pa dicidi ariba un Korpschef.
A bin un grupito cu a bisa cu nan kier pa Sra. Hassell bira Alto Comisario. DIa 1 di Januari Sra. Hassell a cumpli 15 aña como comisario. Sr. Maduro a bisa cu e no sa e dicon no tin confiansa den Sra. Hassell, ya cu e tin bon plannan pa Cuerpo Policial. Sra. Trudy ta e Alto Comisario suplente, si Sr. Dolfi Richardson dicidi di retira. Lo mester habri un vacatura pa esun cu ta interesa por solicita.


text:
Diasabra mainta e team di Train Hard Fight Smart a start cu training bek na Grape Field despues di basta tempo. Nan ta preparando pa varios campeonato internacional y nacional y e team mester ta den nan top shape pa tur esaki. Mester focus riba e biahe pa Korea tambe, pasobra
Day: March 3, 2017
Pastoor Daniel W. Szpila ta invita tur fiel pa actividadnan na Misa Birgen di Fatima
Reverendo Pastoor Daniel W. Szpila di parokia Birgen di Fatima Dakota ta invita tur parokiano, comunidad Portugues, y pueblo di Aruba en general pa asisti na yegada di Birgen Peregrino di Fatima, diadomingo awor, 5 di maart 2017, pa 4:45 p.m. riba parkinglot di Pius X School. Hunto nos lo sali
Nobena na honor di San Hose
Ken ta San Hose? San Hose ta Tata di Hesus, Esposo di Maria, Patriarca y Protector di Santa Iglesia Universal. P’esey Parokia di e Birgen di Fatima lo tene un nobena na honor di San Hose, cuminsando 10 di maart despues di Misa di 7’or, kiermen pa 8’or di anochi. E motibo
Ramon Todd Dandare lo ser reconoci pa su trayectoria y logronan
Ceramento di caminda en conexion cu trabounan di Plaza Padu
Departamento di Obra Publico ta informa pueblo di Aruba en general y specialmente nos automobilistanan cu ta haci uzo di e caminda di Schoolstraat/parkeerplaats di Censo cu e lo bay wordo cera temporalmente entrante 6 di maart 2017 te cu 16 di maart 2017. Motibo ta cu lo bay continua cu
Nancy y Edward Wroblewski a wordo honra na Divi Village Resort
MFA Noord ta brinda Chikitin Bin Bin espacio pa expone nan obra di Carnaval
Fiesta na Departamento di Salud Publico relaciona cu despedida di sra. Mary Croes
Den sala di reunion di Directie Volksgezondheid (DVG) a fiesta despedida pa sra. Mary M. Croes-Koolman (personeelsfunctionaris) diahuebs 2 di maart ultimo. Despues di mas di 40 aña di servicio como ambtenaar na Directie Volksgezondheid, Mary a opta pa bay cas haciendo uzo di su dianan di vacacion acumula pa dj’ey


text:
Cruz Cora Aruba kier gradici un y tur cu den e ultimo tres simannan a organiza eventonan pa colecta producto of simplemente a yega mesora cu donacion pa yuda Cruz Cora yuda St. Maarten. Cu ayudo di henter comunidad di Aruba, service clubs, organizacion-, instancia-, skol, wholesalers, hotels, supermercado-, restaurant y
Month: September 2017
Statia ta gradicí boluantarionan di RCN
ORANJESTAD - Diabièrnè e comishon di desaster di Sint Eustatius y Cuerpo di Bombero Hulanda Caribense a gradicí e di dos grupo di boluntario for di Bonaire cu a yega Statia casi un siman pasa pa yuda cu limpiamento di e isla despues di pasada di orcannan Irma y Maria.
Caminata unico den naturalesa di Unkobon
KRALENDIJK - En coneccion cu celebracion di su promé lustro, Unkobon, Union di Konsumidó Boneiru, ta organisá un caminata den naturalesa dia 5 di november próximo. Salida lo ta 7or di mainta for di vèld di Snip (Tra'i Montaña). Lo tin un ruta di 4 y uno di 8 km. Ambos
Demasiado morto den trafico: Boet pa no bisti faha seguridad ta bira 300 florin
WILLEMSTAD - Den 2017 a registrá 14 morto den trafico. Entre nan dos peaton y 3 motociclista. Di e 9 automobilistanan cu a muri, 8 no tabatin faha di seguridad bistí. Esey ta pa Fiscal di Trafico (verkeersofficier) di Ministerio Públiko (OM) di Còrsou motibo di hopi preocupacion. Durante control den trafico
SNTC ta cla p’e di 8 Aruba Caribbean Cargo Taekwondo Cup
Celebracion di graduacion di OGM na Universidad di Aruba
Dia 13 di september e programa Organization, Governance and Management (OGM) di e Facultad di Arte y Sciencia (FAS) na Universidad di Aruba tabatin nan prome graduacion combina. Tabatin tres graduado; Gianira Maduro, Giancarla Lobbrecht, y Shamira Clara. E graduadonan tabata den compania di nan famia, amigonan, docentenan y nan “begeleider”,
Den caso di traficacion di hende, Ministerio Publico a demanda castigo masha abao
WILLEMSTAD - Ayera, diabièrnè 29 sèptèmber 2017, Corte na Còrsou a trata e caso conoci como "Bandera Grill" cu 3 sospechoso: W. la R., (doño Bandera Grill), A.S. (beheerder Bandera Grill) y R. la R. (Inspector di Polis). Ta trata di un caso na unda Ministerio Público (OM) di Còrsou ta
E (mal)trato cu Paul Croes ta hayando den KIA ta un tortura mental
Evelyn Wever-Croes: Pueblo ta desea un Gobierno integro, transparente, inovativo y cu ta pone e ser humano central
Lider di MEP Evelyn Wever-Croes, den un entrevista diabierna ultimo, a duna di conoce cu si bo interpreta e veredicto di pueblo bon, bo por saca algun conclusion importante. “Pueblo a rechasa corupcion y kier mira un Gobierno integro y transparente. Tambe un Gobierno cu ta traha a base inovativo y prepara


text:
UNKOBON KONTENTU KU SOSTEN RISIBI DI KONSEHO INSULAR
Atenshon polítikonan pa BonKompra deseabel
Dia 8 di yanuari último Unkobon a publiká e “hand-out” ku nan a entregá e miembronan di Eerste y Tweede Kamer di Hulanda ku tabata di bishita. Den e “hand-out” aki, Unkobon a pidi pa buta atenshon èkstra riba e posponementu di e subsidio palabrá riba e tarifanan fiho di awa y elektrisidat aki na Boneiru. E posponementu aki ta e kousa prinsipal ku e tarifa pa koriente pa 1 di yanuari 2018 a keda oumentá ku 24%.
Dia 16 di yanuari último Konseho Insular, den un moshon, a pidi Kolegio Ehekutivo pa tuma e medidanan nesesario pa suavisá e impakto negativo ku e oumento di awa y elektrisidat entrante 1 di aprel 2018 lo bai kousa. A instruí Kolegio Ehekutivo pa pidi Den Haag, mas pronto ku ta posibel, e subsidio riba awa y elektrisidat. Tambe Kolegio Ehekutivo mester inisiá, dos siman promé ku e oumento den aprel tuma lugá, ku un kampaña pa konsientisá e konsumidó kon anda ku awa y koriente ekonómikamente.
Tambe Konseho Insular ta konsiderá pa gobièrnu ku koperashon di Tienda pa Konsumidó y Unkobon intensivá e kontrol di preis riba produktonan di primera nesesidat.
Unkobon ta pleitando ya pa un aña y mei pa bin ku medidanan pa suavisá e impakto negativo ku e oumento di awa y elektrisidat lo bai trese ku né.
Den kuadro pa, huntu ku Tienda pa Konsumidó, yega na un komparashon di e preisnan den e diferente supermerkadonan, Unkobon a entregá fin di november 2017 un plan di proyekto na e Ministerio di Asuntonan Ekonómiko pa finansiamentu.
Den luna di yanuari Unkobon lo inisiá un kampaña di informashon riba su página di facebook (fb.com/Unkobon) unda lo duna tep kon spar riba koriente.
Unkobon ta mira e moshon di Konseho Insular di dia 16 di yanuari 2018 komo un sosten di su inisiativanan. Unkobon ta haña deseabel ku polítikonan mustra atenshon y interes pa renobá e palabrashon di aña 2014 en torno di Bon Kompra. Danki na e palabrashon aki e preis pa e pakéte di 36 produkto na e supermerkadonan den bario ku a partisipá, a keda mesun abou ku e supermerkadonan grandi na Kaya Industria. E produktonan aki ta tin un promedio di 20% mas barata. E palabrashon aki tabata bálido pa solamente 6 luna.
En konekshon ku selebrashon di su promé lustro, Unkobon ta bai organisá un kaminata den naturalesa dia 5 di november 2017. Salida lo ta 7or di mainta for di Fèlt di Snip (Tra’i Montaña). Lo tin un ruta di 4 y uno di 8 km. Ambos ruta lo ta riba kaminda di tera den relativamente bon kondishon. E bonita kaminata aki lo pasa banda di kunukunan pintoresko, por apresiá e bonita flora y fauna Bonairiano y algun panorama majestoso.
Boneiru kompletu por sostené e aktividat di Unkobon aki, partisipando aktivamente na e kaminata aki. Gastu di partisipashon ta $ 15,00 y ta inkluí un flanel original di Unkobon y un tas tambe original di Unkobon. Tambe lo tin fruta y awa pa e partisipantenan.
Benta di karchi
- diariamente na Lisa Convenience Store na Kaya Nikiboko Suit y na Posada Para Mira na Rincon
- Dia 28 y 29 di oktober entre 10 y 12or na Bondigro y v/d Tweel
Benta di karchi i tumamentu di Unkobon T shirt y tas
- Dia 3 di novèmber di 17.00 te 19.00 na v/d Tweel
- Dia 4 di novèmber di 12.00 te 18.00 na El Mundo den Kaya Grandi
- E ultimo oportunidat pa tuma bo t-shirt y tas lo ta dia 5 di november na felt di Snip di 6 or te ku 6.45
Bo por registra na fomulario abou.
En konekshon ku selebrashon di su promé lustro, Unkobon, Union di Konsumidó Boneiru, ta bai organisá un kaminata den naturalesa dia 5 di november próksimo.
Salida lo ta 7or di mainta for di Fèlt di Snip (Tra’i Montaña). Lo tin un ruta di 4 y uno di 8 km. Ambos ruta lo ta riba kaminda di tera den relativamente bon kondishon. E bonita kaminata aki lo pasa banda di kunukunan pintoresko, por apresiá e bonita flora y fauna Bonairiano y algun panorama majestoso.
Boneiru kompletu por sostené e aktividat di Unkobon aki, partisipando aktivamente na e kaminata aki. Gastu di partisipashon ta $ 15,00 y ta inkluí un flanel original di Unkobon y un tas tambe original di Unkobon. Tambe lo tin fruta y awa pa e partisipantenan. E rekoudashon lo ta na benefisio di e konsumidó Bonairiano. Unkobon kier krea fondo pa asina por bin ku programanan di informashon tokante preisnan den supermerkadonan, bentaha di energia solar, ayudo individual via di un bentana di informashon, korekshon riba oumento inhustu di impuesto di erfpagt y hopi mas.
Durante e eksistensia kortiku di Unkobon, Unkobon a logra hopi pa e konsumidónan di Boneiru. Logronan grandi tabata: WEB mester a debolbé plaka di mas kobrá na tur kasnan na Boneiru, Unkobon a prueba ku supermerkadonan no a baha of baha sufisiente e preisnan na momento ku a eksonerá ABB, 500 hende a risibí nan plaka bèk di erfpachtbelasting ku inkorektamente a wordu oumentá, palabrashon di preisnan maksimo pa e makuto basiko (BonKompra), Unkobon a funhi komo koordinadó pa e raport di Nibud, Unkobon a perkurá ku pago di impuesto por wordu hasí sin gastu na momentu ku ontvanger a sera su kahanan, Unkobon a protestá y a logra ku e kambio den kobransa di belasting riba number di outo a bai sin problema. Tambe Unkobon ta tin y ta sigui ku hopi interes e desaroyo di entrega di gas y di e komunikashon aereo. Organisando enkuesta Unkobon tabata duna empresanan “feed back” tokante nan servisio na publiko. Esaki a buta ku den mayoria di kaso e servisio a mehorá y/o a bin kambio den sentido positivo. Riba su pagina di facebook Unkobon ta fasilitá e konsumidónan pa interkambiá informashon ku otro.
Unkobon ta konta riba sosten di hopi hende. Sea solidario y inskribí bo mes. Benta di karchi ta kuminsá diasabra dia 30 di september. Riba diasabra y diadomingo entre 10 y 12or di mainta e partisipante por kumpra su karchi na v.d. Tweel supermarket y na Bondigro. Tambe por bel 782 1009 pa informashon y kompra di karchi.
Pa mas informashon bishitá e web site: www.consumentenbonaire.com of nos pagina riba Facebook Unkobon-ConsumentenBonaire.


text:
‘Aruba ta saluda Haiti’ cu Celebracion Dia Nacional di Bandera di Haiti
‘Aruba ta saluda Haiti’ cu Celebracion Dia Nacional di Bandera di Haiti
Dialuna, 18 di mei 2015, di 7.30 pa 9.30 di anochi na Biblioteca Nacional Aruba, Oranjestad lo tin un programa dedica na Celebracion di Bandera di Haiti ‘Aruba salutes Haiti’.
Biblioteca Nacional Aruba, Instituto Pedagogico Arubano , Departamento di Cultura Aruba y organisado Mirto Lacle ta presenta un anochi cultural cu enfoke riba e esencia di Toussaint L’ouverture y e cultura di Haiti.
Lo presenta un pelicula-documentario special riba bida di e libertador y heroe di Haiti, Toussaint L’ouverture, “Egalite for all”, “Toussaint L’ouverture and the Hatian Revolution”.
Lo tin presentacion di charla cortico, musica, baile, poema y un exposicion bou di encargo di Lionel Vilsaint cu productonan y arte haitiano.Un programa organisa pa Mirto Lacle en cooperacion cu Lionel Vilsaint.
Publico en general di Aruba ta bon-bini. Pa mas informacion yama Mirto Lacle na 740 2044.


text:
ORANJESTAD(AAN): Camara di Comercio (KvK) durante un conferencia di prensa Diabierna mainta, a duna palabranan di pabien na e gobierno nobo di Aruba.
Segun presidente di KvK Ernst Mohamed, tin hopi reto pero tambe oportunidadnan nos dilanti”.
“Nos ta contento di mira cu Aruba tin pa prome biaha den su historia un Minister President femenino”.
“Asina tambe nos por mustra mundo cu na Aruba tambe nos ta progresa cu tempo y ta creando oportunidadnan igual pa tur hende den nos comunidad”, segun Mohamed.
“Nos tin un gabinete crea door di tres partido cu a cera un acuerdo di formacion y di e forma aki kier brinda pueblo di Aruba un gobierno transparente y KvK ta elogia esaki”.
Esaki segun e presidente di KvK, kende a sigui bisa cu Camara di Comericio lo sigui duna di su banda y lo continua na mantene e lasonan cu e diferente departamentonan gubernamental y asina hunto logra tur e metanan comercial cu tin.


text:
GLOBALReach.org Help
• Wak / Download Dokumentonan
• Kon pa prent un Kurso den Adobe Acrobat
• Kon pa Skucha Oudio òf Wak Vidio
(si ta disponibel)
• Kon pa Usa GlobalReach.org su funshon Multi-Lingual
• Kon mi ta kontrolá mi tèstnan? Kon mi ta haña e sertifikadonan ora mi kaba mi kurso?
Yudansa mas amplio ta optenibel na Ingles, Franses, Rusiano i Spañó. Pa bai na help file den un di e idiomanan aki, por fabor selektá e idioma ei den “Discover Resources” den bo propio idioma den e menu ariba den skina banda robes.
Kon pa Wak / Download Dokumentonan (si ta disponibel)
E kurso i lèsnan riba globalreach.org ta wòrdu presentá den forma di PDF. Bo por wak, download i prent e dokumentonan aki fasilmente. Pa por wak, download, prent e failnan aki, lo bo mester instalá Adobe Reader 6.0 òf mas haltu riba bo kompuiter. Bo por download Adobe Acrobat Software aki i instalá e software aki for di e wepsait Adobe.com
Bai na komienso
Kon pa prent un Kurso den Adobe Acrobat
Bai na komienso
- Klek e link den bo browser pa e kurso òf lès ku bo ke baha.
- E kurso lo habri den Adobe Acrobat.
- Klek riba “File” den e bara ariba.
- Klek riba “Print”.
- Den e Print Dialog Box, buska e Drop Down Menu banda di “Page Scaling”. E mester bisa “Fit to Printable Area”. Si no ta asina, por fabor selektá “Fit to Printable Area” den e Drop Down Menu.
- Klek riba “Properties” na banda di bo printer. Lo aparesé un bòks ku teksto pa bo printer.
- Klek riba “Advanced” den e Dialogo Box.
- Wak e sais di papel drop down menu. E mester indiká e tipo di papel ku ta den bo printer. Por ehèmpel: si bo tin un papel A-4 den bo printer e mester bisa “A-4”.
- Klek “OK” pa sera e bòks “Advanced Options”
- Bolbe klek “OK” pa sera e bòks “Document Properties”.
- Klek “Ok” pa sera e “Print” Dialog Box. Awor e dokumento ta print di mes.
Kon pa Skucha Oudio òf Wak Vidio
(si ta disponibel)
Bo por skucha e oudio di e lèsnan dor di klek riba e lenknan titulá “MP3(56K)” òf “MP3(100K)”. Bo por wak vidio di e lèsnan tambe dor di klek den e lès den e player òf riba e forma di driehoek (►)òf klek e lenk, “Watch Video”.
Nos a inkluí ilustrashonnan for di AddThis.com pa yudabo ora bo ta download òf kompartí e lèsnan ku otro hende.
Bo mester tin Adobe Flash Player instalá pa bo por wak kontenido di tur video. Bo por download esaki na http://get.adobe.com/flashplayer/
Bai na komienso
Kon pa Usa GlobalReach.org su funshon Multi-Lingual
Globalreach.org lo permití bo pa browse den un idioma i baha dokumentonan den otro idioma.
Habri Language Menu ora e kurso òf lès ku bo a selektá ta disponibel den otro idioma.
Bai na komienso
- Ora bo selektá un otro idioma, lo aparesé lenknan di e dokumentonan (i media si ta disponibel).
- Si tin mas di ún lès disponibel, lo bo mester selektá e idioma pa kada lès.
- E lenknan aki lo aparesé den e idioma for di kua bo ta download, no for di e idioma den kua bo ta “browse”. Sinembargo, number di e failnan lo aparesé den e status bar (e bara abou) di bo browser. Esei por yudabo lokalisá e fail ku bo mester.
- Wak e ekstenshon di e fail (e delaster tres lèternan di e number di e fail). Si e ta bisa “pdf” e ora ei ta un buki. Si e ta bisa “mp3” e ora ei ta un fail di oudio.
Kon mi ta kontrolá mi tèstnan? Kon mi ta haña e sertifikadonan ora mi kaba mi kurso?
E kontenido di e wepsait aki ta wòrdu ofresé na bo kompletamente gratis pa personalmente bo krese den fe Kristian. E kursonan original tin tèstnan pa hinter e kurso. Làstima ku nos no por kòntrolá eksamennan i ofresé Sertifikado sin kosto. Klek riba “Kontakto ku Nos” pa puntra nos mas detaye.
Despues di kompletá e kurso, yena e Relato di Studiante i mand’é na globaluniversitycuracao@gmail.com
Bai na komienso
Yudansa mas amplio ta optenibel na Ingles, Franses, Rusiano i Spañó. Pa bai na help file den un di e idiomanan aki, por fabor selektá e idioma ei den “Discover Resources” den bo propio idioma den e menu ariba den skina banda robes.
Bai na komienso


text:
Un biaha mas, e oficina di Deloitte Dutch Caribbean na Aruba a celebra su encuentro anual cu clientenan. E evento aki a ser teni recientemente na Tierra del Sol, caminda cu socio y coleganan di e firma a topa cu e clientenan den un ambiente mas informal y festivo. Esey tabata
Day: September 6, 2017
Di acuerdo cu Partido MEP, Alex Schwengle mester wordo investiga den deal corupto di hospital!
Awe ta net 2 aña cu AruParking a keda introduce
Riba un dia manera awe, pero dos aña pasa, AruParking a keda introduce, cu meta pa cobra pa parkeer auto den centro di Oranjestad. Maske cu tabatin masha critica, e sistema aki sigur a yuda na disciplina hopi di nos chofernan con por parkeer mihor y na unda. E afamado klem geel
Parlamentario mr. Juan E. Thijsen (MEP): E postema a scheur, detencionan a cuminsa cay, Aruba den decadencia y MEP e unico alternativa
Parlamentario mr. Juan E. Thijsen ta siguiendo e desaroyonan gubernamental, constitucional y politico di cerca y por a tuma nota cu e postema a scheur, detencionan a cuminsa cay, Aruba den decadencia y MEP e unico alternativa. Segun Parlamentario Thijsen, Mike Eman – Prome Ministro di Aruba y lider di AVP
Luna di september: E aña aki no por haci cambio di dokter di cas
Den transcurso di e añanan, AZV a haci diferente cambio pa mehora su servicio na cliente. Esaki a resulta den diferente proyecto positivo unda por a yuda e asegurado p. e. pa renoba su carchi di AZV. Otro servicio cu a introduci tabata e dos periodonan den aña cu por haci cambio


text: WILLEMSTAD – Un kaso di tiramentu misterioso ku tabatin ayera nochi a produsí un persona gravemente heridá. Polis ta buska testigunan ku por duna mas informashon riba e kaso aki. Tabata den kareda di 22.20or ku Sentral di Polis a risibí yamada di un kaso di tiramentu ku a kaba di tuma lugá den área di Marchena i tin un hòmber heridá. Na yegada di polis nan a enkontrá ku un hòmber víktima di 24 aña edat, ku herida di bala na altura di su barika. Te na e momentonan aki no sa e kousa di e tiramentu. Ambulans a transportá e víktima pa Poliklínika di SEHOS pa tratamentu médiko, miéntras ta buskando e sospechoso. Investigashon den e kaso aki ta kontinuá. Polis ta pidi kualkier persona ku por tin informashon tokante di e kaso aki pa pasa e informashon aki pa polis na e numbernan 917 i 108. Den sírkulonan ekstra-ofisial a bin e vershon dilanti ku ta dos persona a tira riba e hòmber. Despues nan a kore bai for di e sitio. Polis no ta duna informashon riba kondishon di e víktima, pero aparentemente e tabata krítiko den promé instansha. Awor aki su situashon ta serio, pero stabil.


text:
Futbol femenino na peliger!: Cu nan accionnan Arubaanse Voetbal Bond (AVB) lo hiba futbol femenino na Aruba den decadencia!
UN YAMADA URGENTE NA AVB ENCUANTO FUTBOL FEMENINO NA ARUBA
Ta di lamenta cu esnan cu aña pasa a bin cu un expo masha grandi mes pa purba di promove futbol femenino bou di particularmente mucha muhernan jong, awe, casi un aña despues, ta tuma un decision cu por hiba futbol femenino atras cu stapnan grandi.
Ta dialuna 23 di october 2017 cu AVB, e federacion nacional di futbol, a yama un reunion general den cual a simplemente participa e schedule pa e campeonato 2017/2018 na e teamnan presente. A warda basta pa e competencia cuminsa y p'esey AVB a haya ta bon pa saca un Schedule sin considera e interesnan di e teamnan femenino.
Ta bon pa remarca cu contrario na futbol di hende homber, futbol femenino tin un categoría so. Un asina yama open klasse. Na momento cu un mucha muher haci 13 aña e no mag participa den teamnan mixto mas, pero solamente den e campeonato femenino. Dus Open klasse ta di 13 aña bay ariba sin un edad maximo (den practica bo por tin hungadornan di 13 aña riba veld cu damanan di 40+). Esaki ya caba ta un punto di atencion, pero supuestamente AVB ta trahando riba loke ta promove futbol bou di hobenan femenino pa yuda esaki.
Pero e sorpresa di e reunion tabata cu a saca un Schedule caminda tur wega ta den siman (dialuna, diamars y diaranson) pa 8.00 di anochi. Esaki pa varios team ta inaceptabel. SV UNDESA a manda un peticion pa AVB pa yama un reunion urgente pa por haci cambio den esaki.
Ariba e peticion aki AVB no a ni sikiera responde.
A mustra AVB ariba e siguiente puntonan cardinal:
• Durante campeonato 2016/2017 tur team femenino a firma un carta conhuntamente y a pidi AVB pa schedule weganan den weekend so. AVB a tene cuenta cu esaki den di dos rond di campeonato, pero awor parce cu tin amnesia atrobe;
• Tur wega sin excepcion ta den siman y anochi 8 or. Esey kiermen cu mas tempran cu wega lo caba ta 10.00 di anochi. Pa muchanan cu ta bay scol esaki ta bira imposibel pa por participa na un campeonato asina. Enseñansa ta di suma importancia y parce cu AVB no kier tene cuenta cu esey.
• E siman cu porfin a bin cu weganan ta e siman cu mayoría scol tin s.e. of cp- periode. AVB tal vez ta verwacht cu e muchanan ta bay hunga futbol en bes di cp of s.e?
E excusa cu ta duna ta cu tin scarcedad di veld y esey so ta posibel y door cu a tarda esey so a resta. Pero division di honor y division 1 si ta hunga weekend. E otro divisionnan masculino e weganan ta mas tarda 6 or of 7.00 ( y no ta dura 45 minuut pa banda). Pero e ta tur biaha e teamnan femenino cu ta wordo perhudica door di AVB.
NO tin comprencion pa e teamnan miembro y/ of nan peticionnan y no tin consideracionan pa e muchanan hoben cu ta bay scol, esunan cu ta bay avond mavo of avond havo y esnan cu ta traha of ta mayor.
E accionan di AVB ta bay kibra e poco cu tin di futbol femenino y ta parce manera nan no kier ni sinta na mesa y delibera ariba solucionnan. Na tur caminda di mundo ta purba di encurasha futbol femenino y na Aruba esunan encarga cu esaki ta tuma decisionnan cu lo percura cu e hungadornan no lo t'ey mas.
Ta importante pa subraya cu esaki no ta opinion di un equipo so, pero di varios otro. Mayoria team tin hungadornan jong y ta premira cu te hasta teamnan no lo ta completo y/of lo mester cay afo door di esaki. Esaki ta condenal y seriamente di lamenta. Esaki no ta loke miembronan ta spera di nos federacion nacional!
UN SUPLICA PUBLICO TA BAY PA AVB PA PARA E CAMPEONATO 2017/2018 Y SINTA NA MESA CU E TEAMNAN FEMEMINO PA TRAHA UN SCHEDULE DEN CUAL E HUNGADOR TA CENTRAL Y NA BIENESTAR DI FUTBOL FEMENINO.
E conflicto entre reportero Speed Andrade y Presidente di Parlamento Ady Thijssen.
E abogado di Lunah y di Lunah su mayornan, mr. Darin Crouch di e bufete di abogado Ecury | Crouch, a duna e siguiente comentario: “Nos bufete ta sumamente contento cu e decision cu hues a tuma awe mainta den e caso di Baby Lunah.
Dia 27 di october 2017 e di dies inicio di Parlamento a tuma luga cu bastante tamtam. Tawatin cantidad di bon intension y promesa. A pone hopi emfasis riba e interes di pais y su ciudadanonan. E pregunta ta, si e biaha aki como excepcion no ta trata di storia atrobe?
E siman aki nos por a mira con arogancia den politica aki na Aruba parce di no tin limite. Nos por a tuma nota e.o. di un entrevista realisa pa NoticiaCla cu dos minister di e actual gobierno cu e proposito pa sa si nan lo continua den politica y e motibo dicon nan e escoge pa sigui. Tambe nos por a mira e actitud di un minister cu ta sinta na cas ta cobra, ta bin cuestiona e investigacionnan rond su persona y cu ta trata di algo politico aki.
Introduccion
Een Conspiratie met de CAFT: Deze buitegewoon lid van de Raad van State, A. Bakker, zal uitleg moeten geven over de 6 pagina tellende CAFT rapport d.d. 4 maart 2016 aan de Minister van Financiën, dhr. A. Bermudez, welke ervoor gezorgd dat Aruba weer miljoenen heeft kunnen lenen, met goedkeuring van Minister R. Plasterk, en Premier M. Rutte, terwijl in dit 6 pagina tellende rapport een aantal woorden verschijnen met de volgende frequenties: “tekort 18x, waarvan tekortnorm 4x, voorlopig 12x, verwacht 11x, verbeter 6x, gebleken 3x, graag 3x. plan 3x, raming 3x, ruim 3x, signaleert 2x, summier 1x, tentatief 1x, tijdelijk 1x, schatting 1x, en het woord DEFINITIEF…maar 1 x.”


text:
E partido a mustra su volumen
Hende na granel a yega Cas di Partido AVP pa un reunion extra ordinario unda lider di partido AVP, flankea pa candidatonan di partido, a anuncia algun evento di partido AVP pa e dianan siguiente.
E acogida masal pa asisti na un reunion cu a wordo
Pa: Armand Hessels
Aki apenas 5 luna t’asina leu atrobe cu Aruba ta bay urna electoral. E circo di campaña poco poco ta cuminsa core. Bandera di partido ya caba ta ondea riba cas, sticker ta dorna auto.
Y naturalmente ta tempo atrobe di promesa. Un coi loco tras di otro. Di
WILLEMSTAD – Ayera diahuebs 27 di april 2017, alrededor di 12.08’or, Central di Polis a dirigí un unidad policial na Weg naar Fuik (Cura di Burico) pa un caso di hogamento.
Na yegada di e unidad policial n’e sitio nan a topa un hòmber drumi riba un boto na canto cu
Pais Aruba semper a conoce un sistema electoral cu a funciona a base di e decisionnan cu ta wordo tuma pa lider di un partido politico. E lider di partido ta traha un lista di un team cu e partido politico ta bay eleccion cu ne. E organisacion politico cu
Na momento c’un politico cu tin aspiracion pa forma parti di gobernacion di su pais no por ta sincero cu su pueblo durante di campaña politico, e ta manda un señal bon cla pa tur hende, cu e lo no por sirbi interes di su pais si e logra gana
Evaluacion di Fondo Desaroyo Aruba (FDA) tabata e punto di agenda principal durante e reunion entre Minister di Finanza Angel Bermudez y Minister Ronald Plasterke siman aki na Den Haag.
Segun e mandatario di finanza, e reunion a bay den un ambiente hopi positivo unda cu Hulanda a manifesta su aprobacion
Presidente di Parlamento ta felicita nos pueblo y Cas Real cu 50 aniversario di Rey Willem Alexander. Nos pueblo sigur ta orguyoso di nos lazonan den Reino y cu Cas Real.
Nos Rey semper a mustra apoyo pa desaroyo economico, social y cultural di nos pais.
Tambe e tin aprecio pa esnan
Diamars ultimo, e agencia internacional di ‘ratings’, esta Fitch a publica e ‘rating’ di pais Aruba. Minister di Finanza, Angel Bermudez ta hopi satisfecho cu e rating aki di ‘BBB-‘, pues esaki ta nifica cu a logra mantene e rating y cu Aruba su desaroyo keto bay ta uno stabil.
Algun
Prome Minister Mike Eman por a constata cu e vision cu su Gobierno a pone pa pais Aruba, un Aruba berde y sostenibel, ta penetra den pueblo tambe.
Durante e Accion di Bario na Paraguana e mandatario a topa cu famia Vermeulen, kendenan a felicita e mandatario cu e maneho berde
Mas atraco, awor na Feng Hing na Morgenster
Diaranson anochi pa 8:50 Central di Polis a haya un yamada cu un atraco a caba di tuma lugar na Feng Hing Supermarket na Morgenster.
Patruya Policial di Sta Cruz a yega n’e sitio y na uda e señora Chinees ta conta cu un


text:
E talentoso kompositor i kantante Stanley Clementina ta ekspandé su horizonte musikal ku e romántiko Afro Beat titula KULPAMI NUMA, un kolaborashon ku artista Remses ‘MuisjeMuis’ Rafaela. E interpretashon ta papia di un relashon unda e hòmber ta haña tur e kulpa durante e desenlase. Den varios esena den e videoclip modelo Franceen Westmaas ta hungá e papel di un investigado ku ta interogá Stanley. KULPAMI NUMA ta sigui splika kon e hòmber tambe ta eksperensia doló durante e relashon ora e realisá ku e relashon no ta bai mas. Tambe impreshonante pa mira kon KULPAMI NUMA ta trese varios talento Kurasoleño biba na Hulanda huntu pa realisá e proyekto akí. Banda di e interpretashon vokal di Stanley i MuisjeMuis, e kantika a keda produsí pa Stanley i e talentoso Zurich Musiq, i e videoclip a keda dirigí pa Thareyck Martina i Cineterra.
Debut Albùm
Durante e simannan benidero, Stanley lo ta na Kòrsou pa un gira promoshonal, unda e lo graba diferente videoclip pa su debut albùm, kual e ta plania pa lansa e zomer akí. Ku e produkshon, e ritmo popular di Afro Beat ta para sentral, i Stanley ta kolaborá ku talentoso estrea nan urbano manera Dopie, Dayo i Ori. KULPAMI NUMA ta e promé kantika fo’i e albùm akí. Pa Stanley ta importante pa internashonalisá Papiamentu, i p’esei e ke promové e albùm akí den eksterior. Durante diferente gira ku e kantante Kaboverdiano Nelson Freitas, Stanley a ser inspira kontinuá kanta den su lenga materna. Komo vokalista, Stanley a traha ku entre otro Rass Motivated, Frank McComb, Tamara Nivillac, Shirma Rouse, Glennis Grace, i tambe Ir Sais. Na komienso di 2015, Stanley a kuminsá profilá komo solista i a lansa kantika nan manera ‘Regresa a Mi’, i ‘Sweet Pain’, unda ela ilustra kon fo’i reto relashonal tòg por bini kresementu signifikante.
Stanley Clementina lo duna un tayer eksklusivo di téknika vokal dia 8 di Mart, 2017 na Kura di Arte. Pa mas informashon mail steezmusic@gmail.com of chéck www.stanleyclementina.com
Chéck e video di KULPAMI NUMA riba YouTube.


text:
PHILIPSBURG – Tin un crisis na caminda den gobierno di St Maarten. Asina partner di noticia di NoticiaCla, Caribisch Netwerk ta raporta. Presidente di parlamento Sarah Wescot-Williams ta menasa di retira su sosten na e coalicion di National Alliance (NA), United St. Maarten Party (USP) y Democratic Party (DP). E president ta protesta cu e gabinete ta cerando e porta pa ayudo financiero di Hulanda, y den esaki particularmente prome minster Marlin.
Diabierna Wescott a bin cu su menasa na final di un reunion di comision riba e consecuencianan di e horcan Irma. Durante e reunion tabatin un cantidad di pregunta haci na entre otro Marlin y minister di finanza Richard Gibson pero pa frustracion di Wescot, e no tabata haya contesta. Segun e presidente di parlamento, den ausencia di un otro plan, St Maarten no por cera porta pa ayudo di Hulanda.
Gijzelen
Den wowo di e gabinete Marlin, St Maarten no mester wordo secuestra pa e gobienro Hulandes. Den Haag kier acopla e ayudo financiero na dos condicion. E instalacion di un camber di integridad, y asistencia di Marechaussee na e control di frontera, cu ta algo cu no mester segun Marlin, pasobra tur cos ta funciona bon.
‘Plan B’
Marlin a sigui bisa cu St Maarten no ta depende di ayudo di Hulanda y cu e tin un plan B, pero no a bisa kico e plan ey ta. Miembronan di Parlamento di otro partidonan tambe kier accion pasobra 7 siman despues di e pasada di horcan ainda no tin bista riba un ayudo concreto.
Di Caribisch Netwerk ; Foto Hilbert Haar.
CARACAS - Presidente Venezolano Nicolas Maduro a extende e medida contra islanan ABC cu tres dia mas te dia 15 di januari. Asina fuentenan di NoticiaCla na Caracas a confirma awe mainta. E motibo ta cu ta pendiente di e reunion importante awe na Aruba riba e tema, y a prolonga e medida pendiente resultado di e reunion. Pa esaki lo ta saliendo awe mainta pa Aruba dos minister di gabinete di presidente Nicolas Maduro y e vice ministro pa Europa di e cancilleria di Venezuela pa atende e reunion.
KRALENDIJK – E comentario di prome minister di Aruba Evelyn Wever Croes cu Bonaire tin suficiente espacio pa ‘hospeda’ Venezolanonan illegal di Aruba, no ta corecto. Asina secretario di estado Hulandes Raymond Knops a bisa na Bonaire. Asina e partner di noticia cu NoticiaCla, Caribisch Netwerk ta raporta. “E no ta parsemi un bon idea. E no ta e miho idea pa hala e problema y pase pa otro” segun Knops durante fin di su bishita na Bonaire.
ORANJESTAD/CARACAS – Presidente Venezolano Nicolas Maduro a extende e ‘medida di suspension di tur tipo di trafico aereo y maritimo, y tambe cualkier intercambio comercial cu Aruba, Bonaire y Corsou’ te cu dia 12 di januari proximo. Asina vice presidente di e pais Tareck El Aissami a confirma riba su cuenta twitter. “Hasta cu no realisa e reunion di nivel halto cu autoridad di e islanan aki, y concretisa un plan di accion pa combati e mafia cu ta horta nos bienes’. No a bisa te ki dia esaki a keda extendi. Minister di turismo di Aruba Dangui Oduber a confirma esaki tambe pa NoticiaCla despues.
KRALENDIJK –Dialuna den oranan di mainta Secretario di Estado drs. Raymond Knops encarga cu Asuntonan Interno i Relacionnan den Reino a hasi un bishita cerca gezaghebber Edison Rijna pa sera conoci. Gezaghebber como muestra di aprecio a pen Secretario di Estado Knops ku escudo di Bonaire. Tambe e mandatario hulandes a sera conoci cu Colegio Ehecutivo y aki tambe gezaghebber na nomber di gobierno di Bonaire a obsekia e mandatario un album conteniendo paisahe nan di Bonaire.Finalmente e Secretario di Estado a sera conoci tambe cu miembronan di Conseho Insular. E mandatario ta bishita Corsou dia 9 y ta yega Aruba dia 11 di januari.
CARACAS - Venezuela a cera su frontera cu Aruba, Bonaire y Corsou pa 72 ora. Asina e presidente a informa diasabra. Pa e periodo ey, ningun avion of boto por move entre e paisnan menciona. E impacto lo ta mas grandi riba trafico maritimo ya cu aereo e ta practicamente nada. Autoridad local no a reacciona ainda oficialmente.
ORANJESTAD –Si presidente di Venezuela Nicolas Maduro actua riba su menaza di cera frontera comercial cu Aruba, ‘e por afecta nos severamente’, segun prome minister di Aruba Evelyn Wever Croes den e programa NoticiaCla LIVE diahuebs. E la desmenti si e audio cu ta circula cu ta bisa cu pa 1 di januari proximo lo cera frontera cu Venezuela. E mandatario a sigura cu el a tuma accion riba e caso di menaza di presidente di Venezuela pa cera frontera, aunke Aruba riba su mes no por actua riba e tema. “Desde e prome reaccion, e liña di comunicacion tabata pa expresa nos preocupacion pa cu mensahe asina” Wever Croes a sigui bisa.


text:
Departamento di adulto
BNA ta ofrece un coleccion pa adulto caminda teenagers y adulto por consulta buki informativo, lectura y literatura na Papiamento, Hulandes, Ingles y Spaño. Tambe tin un coleccion chikito di buki na Aleman y Frances.
Den nos sala di estudio tur hende di 12 aña pariba por sinta lesa trankil. Den sala di estudio bo ta haya un variacion di material, documento, informacion di literatura y enciclopedia.
Pa cualkier informacion tocante nos coleccion por acudi na mesa di informacion.
Departamento di mucha y adolesente
E hubentud tambe por acudi na BNA. Na e departamento di mucha y adolesente bo por haya buki y otro material cu storia y informacion special pa mucha y hoben. E departamento pa mucha tin buki di prenchi, buki di storia, buki informativo. E bukinan ta disponibel na Papiamento, Hulandes, Ingles y Spaño. Pa mas informacion por acudi na mesa di informacion. Pa lesa buki y studia tin un huki special pa studia.
Sala di estudio
E sala di estudio di BNA ta patras den e edificio na e piso abou. Pa haci uso di e espacio aki no ta necesario di ta miembro di biblioteca. Den sala di estudio por studia, lesa revista, consulta y investiga nos coleccion informativo. BNA tin diferente enciclopedia, diccionario, y informacion literario den forma de resumen, reseña y informacion biografico di autornan.
E servicio ta completamente gratuito, cu excepcion di printmento di texto y sacamento di copia.
Coleccion di Revista
Biblioteca ta ofrece un coleccion interesante di revista, tanto pa adulto como pa mucha. Mayoria parti di e coleccion di revista ta den sala di estudio caminda por sinta lesa trankilo. Revista pa mucha ta keda warda na departamento hubenil, y ta warda e revistanan local y di Antiyas y Caribe na Dept. Arubiana.
Mediadienst / Servicio Audiovisual
E servicio di media di BNA ta ocupa su mes cu e produccion audiovisual di material di y tocante di Aruba, tur hende cu ta miembro di BNA por fia material na e servicio di media. Esaki ta ensera cinta di video, seri di dia, cinta di zonido y casette. Docentenan por presta e material aki pa finnan educativo. Tambe e docentenan por presta aperatura manera overheadprojector, diaprojector y screen por nada, si esaki ta pa uso educativo.
BNA ta bin cerca bo
Special pa e muchanan di scol cu no por bini of tin dificultad pa yega BNA tin bibliobus. E bibliobus ta core pasa diferente scol. E tin un coleccion di buki pa hubentud te cu 13 aña. Den e bibliobus tambe hubentud por acudi pa tur informacion y por conta tambe riba un ayudo personal. Si acaso un buki no ta disponibel anto e Bibliobus por trece cu e siguiente buelta. E servicio aki no ta costa nada. Durante e bishitanan na scol ta duna atencion na promocion di lesamento.
Servicio di Prestamo na Hospital Dr. Horacio Oduber
Pa hopi aña caba BNA ta presta pacient na hospital buki y revista pa haci nan estadia den hospital mas comodo. E servicio aki ta den man di mas o menos 10 boluntario. Cada diamars mainta e boluntarionan ta pasa cu nan garoshi yen riba cada piso di hospital. E bukinan cu nan ta usa pa e servicio aki ta hopi biaha donacion of parti di coleccion di biblioteca.


text:
Hopi aña pasa ami –cu otro socio- tawata traha intensivamente pa realisashon di caminda pa bicicleta. Pa logra e meta aki nos a lanta e fundashon FACABI (Fundashon Arubano Caminda pa Bicicleta). Departamento di Obra Publico (DOW) a duna su asistencia cu e diseño tecnico pa e camindanan.
E organisashon
FGCA ta un fundashon cu un cantidad limita di miembro di directiva. E fundashon ta dispone di un Consulta di Conseho… Lesa mas
Nos responsabilidad
Gobernashon di calidad ta un responsabilidad di nos tur. Anke politico ta pone bon of mal gobernashon… Lesa mas
Con nos a cuminsa
Tanto Armand, Leo como Servito pa basta tempo tawata ocupa nan mes a base individual na critica y na unda tawata posibel… Lesa mas
Colabora cu nos
Gobernashon di calidad ta cumbini nos tur. No solamente nos mes, sino tambe nos yiu- y nietonan. Mescos cu nos a hereda… Lesa mas


text:
Dia 18 di maart a tuma lugar e acto protocolario di Dia di Himno y Bandera y e Parlamentarionan di MEP tabata presente n’e ocacion aki.
“Tabata un bunita celebracion y bo ta mira cu pueblo a gusta e hecho cu e celebracion a bolbe na Plaza Betico Croes.
Desde cu Gobierno di Mike Eman a sinta, el’a cambia e lugar y a purba di organisa esaki dilanti di Bestuurskantoor.
Sinembargo cu esey tambe el a kibra e ambiente di celebracion, cu awor a bolbe bek na Plaza Betico Croes.
Pabien Aruba cu e tremendo celebracion y pabien na tur esnan cu a participa n’e manifestacion popular y n’e desfile, danki pa sigi tene nos cultura y nos dia di Himno y Bandera na halto”, Evelyn Wever-Croes a duna di conoce.


text:
E komité organisadó di Prokids huntu ku Stichting Aquaspeed Bonaire Windsurfers ta presentá su di 13 edishon ku un evento sumamente grandi. E aña aki un bes mas e evento ta karga e nòmber; “13th Prokids Bonaire Mega Sports Event”. Esaki ta na su lugá mirando tur e deporte nan ku a bini huntu pa hasi e evento aki esun di mas grandi di nos isla. Ban uni pa respaldá e organisadónan, mustrando boso apoyo i balor pa e por sigui krese muchu mas grandi. Asina e por brinda nos deportista nan, hóben nan i tambe e pueblo di Boneiru un evento magistral.
E programa ta lo siguiente:
Djaweps 10 di ougùstùs Bolas Criollas
Djabièrnè 11 di ougùstùs Registrashon Windurfing Freestyle & Slalom
Bolas Criollas i Dominó
Apertura 6’or di atardi
Djasabra 12 di ougùstùs Windsurfing Freestyle & Slalom, Bolas Criollas i Dominó
Djadumingu 13 di ougùstùs Fun Walk, Windsurfing Freestyle & Slalom, Bolas Criollas,
Dominó, Beach Football i Meet me at the Beach.
Entrega di Premio i Klousura 5’or di atardi
Den fin di siman kuminsando desde djabierne ta bai tin hopi entretenimento manera; DJ Indjo Ras, Kanto Krioyo, Eso Band i Add 9. Huntu ku nos ‘role models’ nan pa e aña aki Arnold i Raynold Wilsoe i tambe nos baluarte nan Erwin Muller; e promé windsurfista Boneriano. Constantino “Patun” Saragoza; e promé windsurfista Boneriano ku a kompetí den weganan olímpiko i Elvis “Piskechi” Martinus e fundador di Stichting Aquaspeed Bonaire Windsurfers i inisio di e promé kompetensianan di windsurf na Boneiru. Huntu ku e spònser nan ta invitá e pueblo di Boneiru pa yega na Sorobon. Ban Sorobon pa pasa un dia di famia kanto di lama i sera e anochi ku hopi deporte i entretenimento. Manera tur aña e bar i kushina semper ta bon surti. Danki na nos spònser nan: Gobièrnu di Boneiru, FWNB, TELBO, MCB Bonaire, Starboard, Budget Car Rental, Bonaire Windsurf Place, Krioyo Paint, Obersi Group, WEB Bonaire, STINAPA, Budget Marine, Selibon, Don Andres, Captain Dons Habitat, Cactus Accouting, Caribbean Laundry, Gio’s Gellatery, Hitess Bonaire.
Pa tickets na balor di $10 pa e Prokids Fun Walk por tuma kontakto ku 780-0015 òf pasa serka e miembro nan di Prokids i Aquaspeed. Un danki na e spònser SUBWAY, Neutrogena i Le Bleu by Manrique Capriles Bonaire.


text:
Den Haag - Den nos programa pa e proximo gobernacion di MEP, un di nos metanan ta pa promove y duna realse na nos cultura. Pa Partido MEP cultura di nos pais ta hopi importante cu mester wordo manteni y pasa na nos muchanan.
Dakota P’e Cambio.
Oranjestad - Diabierna 23, Partido MEP a drenta Dakota cu nos evento ‘Dakota P’e Cambio’ cu a resulta hopi exitoso cu respaldo di un publico grandi y bon anima. Esaki a sosode na CEDE di Dangui Oduber na unda e caminda principal a wordo cera pa trafico pa asina nos brinda e publico un celebracion unico.
Gobierno ta sigui tuma desicionnan preocupante.
Oranjestad - Dicon Watty Vos Boulevard ta costa 180 miyon y pueblo mester paga 440 miyon p'e? Den conferencia di prensa di Partido MEP dialuna,
Interes grandi pa dialoga cu Minister Yrausquin riba situacion di Studiantenan
Den Haag – E grupo grandi di studiante cu ta studiando na Den Haag y Delft a mustra un interes grandi pa topa cu Minister Plenipotenciario Juan David Yrausquin.
Cifranan di entrada na loonbelasting durante e ultimo 7 añanan no a resulta nada espectacular.
Oranjestad - Rene Herde ta sigui manipula cu cifra di desempleo!Na cuminsamento di e siman aki parlamentario sr. Rene Herde di AVP, a bolbe trata di manipula mente di pueblo, caminda el a trece padilanti cu bao di Gabinete Eman e tasa di desempleo a ser reduci te na 5%.
KICO nos ta haci pa nos muchanan?
Oranjestad - KICO nos ta haci pa nos muchanan? Na e manera cu un Gobierno ta cuida su muchanan y hobennan bo por midi su balornan. Ultimo añanan nos por a nota cu abuso y negligencia di mucha a subi na Aruba.
Aruba Tourism Authority A Participa Na Seatrade Cruise Global.
Oranjestad – Recientemente a tuma luga na Fort Lauderdale, Merca un di e conferencianan mas importante pa loke ta e industria di crucero, esta Seatrade Cruise Global. Aruba Tourism Authority conhuntamente cu Aruba Ports Authority y otro partnernan den e industria di crucero aki na Aruba a participa na e conferencia.


text:
Lotto ta felicita tur e atletanan di ajedrez cu a cay den premiacion durante di e Aruba Chess Challenge 2014. Schaakvereniging Aruba ta celebrando su di 68 aña di existencia na den luna di november y ta pa e motibo aki a organisa e torneo internacional Continue reading
Sherwin Wester lo participa den un campeonato di Blackbelts na Atlanta
Lotto ta orguyoso cu Atleta di Tang Soo Do, Sherwin Wester lo participa den un campeonato di Blackbelts na Atlanta, Georgia
Den e weekend binidero e hoben atleta di Tang Soo Do, Continue reading
Parke Nacional Arikok ta presenta su anochi di Pelicula diasabra 25 di oktober.
Diasabra 25 di september, Parke Nacional Arikok lo ta organisando un biaha mas un anochi di pelicula, na unda lo pasa documentario di naturalesa den aire liber. Continue reading


text:
Tin un dicho ta bisa “regeren is vooruit zien” Gobierno a bin y Gobierno a bay. Den e situacion cu Aruba ta actualmente cuanto estrella Aruba lo haya? Na San Nicolas unda antes tabata Materdij Huishoudschool tin un basket veld cu a keda drecha dor di e Gobierno actual den tempo di campaña. Robin-Ann Didder number 14 riba lista di partido POR ta aplaudi e parti di e basket veld debi cu e muchanan por haci algo sano rond di e scol.
Sinembargo ta di lamenta cu e Gobierno actual no por a tuma nota di e edificio di un scol cu a keda bandona pa añanan largo dor di diferente Gobierno. Segun Robin-Ann Didder e edificio aki por a keda re construi na un bon scol p’e muchanan di San Nicolas por a haci uzo di dje, pero tambe na esnan cu no tin cupo na playa cu por bin scol na San Nicolas tambe.
Edificio pa scol ta un prioridad na e momentonan aki y mirando esaki no ta kere cu e Gobierno actual ta mira adelanta. Loke cu mas ta di lamenta cu cerca di e scol tin henter un bario cu diferente mucha y hoben ta biba den dje, en bes cu e hobennan aki ta lanta mainta y mira un edificio bunita di un scol, p’asina nan haya animo pa sigui studia, nan ta lanta mainta mira un ruina den nan bario, esaki ta di lamenta.
Robin-Ann Didder di partido POR ta kere cu e prioridad pa educacion y pa hisa e nivel di enseñansa no t’ey den e Gobierno actual. P’esey mes partido POR a pone den su plan di gobernacion Vision 17-21 cu e ser hende ta central y enseñansa ta importante pa tur nos muchanan, hobennan y adultonan cu kier sigui studia pa logra un miho trabao.


text:
Recientemente nos a tuma nota cu Alex Schwengle a firma un convenant cu varios stakeholder cu ta trahando riba e tereno di salud. Esaki ta colmos de los colmos di hilaridad.
Nos a acusa e minister aki na 3 ocasion pa asuntonan inapropia den su ministerio y e no a haci nada pa coregi esakinan. Awor e ta bin cu su style di San Tomas, bin firma e convenant riba e asina yama Good Governance sin cu el’a reacciona y/o refuta ningun di e acusacionnan serio haci den direccion di su ministerio. Pa nos aki ta conta “wie zwijgt, stemt toe!!”.
Nos a acusa e minister aki di ta tapa ladronicia y malversacion den salanan di operacion na HOH y esun di ladronicia na ImSan. Nos a haci denuncia oficial na Ministerio Publico y te awe nos no a tende algo ni di e Minister ni di Ministerio Publico. Despues nos a acusa e minister y TUR esnan involvi, di corupcion den e proyecto di “vernieuwbouw” di HOH, atrobe nada.
Despues nos a denuncia e nombracion politico di dos mucha manda como Director y Inspector di Salubridad Publico. E persona cu a ser nombra como Director na prome instante ni a solicita. Ta despues cu e minister a cambia e rekisitonan, a hinca su coordinador den e procedura. Un persona cu cada dia di nobo ta demostra su incapacidad pa maneha un departamento manera esun di Salubridad Publico. E ta kere cu persecusion y suspension di hende drechi, cu hopi mas educacion y experencia cu n’e ta haci’e un bon Director. Loke cu e ta demonstrando cu e actitud aki, ta su incapacidad y su mediocridad y ta kere cu e por keda intimida hende. Loke cu e ta demonstrando tambe ta cu e tey pa complace e tiradanan di e Minister, un ” typisch Napoleon-achtige gedrag”!
Y den su afan di trata na intimida empleadonan e di ta uza nomber di hende, esaki pa purba di hustifica un posibel “berisping” of “schorsing” di e empleado. Den e caso aki a usa nomber di Sr. Gino Goeloe alegando cu sr.Goeloe pa pidie pa esaki. Y ora a puntra sr.Goeloe, esaki a nenga rotundamente. Aki e director un biaha mas e ta uza otro pa purba di yega na su meta. E ta lubida si cu karma ta algo hopi fastioso. No haci cu otro ,loke bo no kier pa otro haci cubo.
Esun cu a ser nombra como Inspector no ta ni un medico pa por fungi como Inspector di Salubridad Publico. Den ambos nombracion a cambia ley pa acomoda e dos coordinadornan aki di minister. Ambos ta nifica un peliger pa nos Salubridad Publico.
Recientemente a yega na nos conocemento cu na ImSan un biaha mas tin caso of casonan di malversacion. Un biaha mas ta tratando di tapa esaki, mescos cu a sosode algun tempo pasa cu e actonan di dr. Jaramillo, amigo intimo di Otmar Oduber y un AVP raha.
Ta p’esey nos ta cualifica e firmamento un hilaridad, pasobra cu e Napoleon minister Schwengle, no kier a keda tras den e actonan di Mal Gobernacion di e gobernacion actual y kier bin purba di desvia atencion cu e firmamento aki. Cu esaki nos kier mustra cu apesar cu ta core firma un documento, sinembargo ta keda haci su mes na actonan di Mal Gobernacion.
Si en berdad e ta kere den loke el a firma, anto sea transparente y duna UPP inzage di TUR documento entorno e proyecto corupto di HOH, e documentonan di e malversacion y ladronicia den e OK di HOH door di dos specialistannan y esun di dr. Jaramillo na ImSan. Mescos tambe, sea transparente cu full e dossier di e nombracionnan di e dos coordinadornan y e caso recien di malversion na ImSan.
J’ACUSE!!!


text:
Rotaract Club of Aruba conhuntamente cu Stichting Bloedbank Aruba a lansa un proyecto nobo p’e periodo binidero.
Rotaract Club of Aruba a presenta e proyecto aki na Stichting Bloedbank Aruba y a sinta hunto na mesa pa wak con por ehecuta e proyecto aki na beneficio di e organisacion y comunidad di Aruba.
Cu e proyecto “You’re somebody’s type: give a little, save a life!”, Rotaract Club of Aruba kier a conscientisa y educa e comunidad di Aruba, rib’e importancia di ta un donante di sanger y tambe e proceso con pa bira un donante di sanger.
Durante e lunanan binidero, Rotaract Club of Aruba lo tin diferente actividadnan pa establece e meta aki.
Den luna di september, representantenan di Rotaract Club of Aruba y Stichting Bloedbank Aruba a bishita Playa Linda Beach Resort, Universidad di Aruba y Rotary Club of Aruba pa asina comparti cu nan e importancia di duna di sanger y splica e proceso con pa bira un donante di sanger.
Durante e presentacionnan aki, personanan cu ta desea di bira un donante di sanger por a inscribi nan mes via Rotaract Club of Aruba na Stichting Bloedbank Aruba pa asina tambe inicia e proceso pa por bira un donante di sanger pa contribui na yuda y salba un of mas persona cu tin necesidad di sanger.
Ademas, Rotaract Club of Aruba ta haci un apelacion na henter comunidad di Aruba pa forma parti di e proyecto aki.
Nos por planea un sesion di informacion p’e empleadonan di bo compania of miembronan di bo organisacion pa asina hunto nos logra hisa e cantidad di donante di sanger necesario na Aruba.
Haciendo esaki nos por tin mas siguransa cu nos tin suficiente donante di sanger na Aruba pa henter nos poblacion conhuntamente cu Stichting Bloedbank Aruba.
Si bo persona, compania of organisacion ta desea di forma parti di e proyecto “You’re somebody’s type: give a little, save a life!”, por fabor tuma contacto libremente cu Rotaract Club of Aruba na rotaractclubaruba@gmail.com, of tambe via nos pagina di Facebook of Instagram.
Tambe por aserca un miembro di Rotaract Club of Aruba pa mas informacion con pa bira un donante di sanger pa cu e proyecto aki.
Rotaract Club of Aruba kier a gradici Stichting Bloedbank Aruba p’e colaboracion mutuo riba e proyecto aki.
Duna un regalo di bida, bira un donante di sanger!


text:
E construccion di e Man Camp lo afecta e economia di e isla na un manera positivo cu trabou nan cu tin pa ehecuta ya cu esaki lo genera alrededor di 100 cupo di trabou como tambe mas actividad economico cu compra di material y servicio. Na final e Man Camp aki lo hospeda entre 400 pa 1.500 persona durante diferente fase di e projecto di rehabilitacion di e refineria y esaki lo ta un contribucion directo na e economia local por medio di nan gastonan diario.
“Construccion di e Man Camp aki ta demostra e compromiso di CITGO Aruba pa cu e comunidad aki mientras nos ta traha pa haci e refineria completamente operacional y sigui percura pa oportunidad di trabou pa persona local” asina Jose Pereira, Presidente den Funcion y CEO di CITGO Petroleum Corporation, y Director di CITGO Aruba Holding, LLC. a bisa durante su bishita recien conhuntamente cu e Vicepresidente di Refinacion di Petróleos de Venezuela, SA, Guillermo Blanco; y representantenan di e contratista Constructora Azzurra.
Durante e siguiente simannan comunidad por spera di wak mas actividad tumando lugar den e refineria ya cu e proceso di rehabilitacion ta sigui. Operacion di CITGO Aruba Refinery ta planea pa cuminsa den e di dos mitar di 2018.


text:
Tata di Amor awe mi ta bini Bo dilanti den tur humildad reconociendo cu Abo ta tur cos den mi bida y cu mi mester di Bo tur momento. Den mi luchanan di tur dia mi ta pidi Bo aumenta mi fe cu apesar di tur dificultad mi keda cu un fe firme, cu speranza y confianza den Bo, mi Tata Celestial. Grandi y Milagroso Bo ta! Awe nos por lesa den e Evangelio cu e señora canaanita ta pone su confianza den Hesus y Hesus ta cura su yiu muhe cu tawata hopi malo. ( Mat. 15, 21-28 ) Hesus su amor y compacion ta bai mas leu cu e normanan cultural. E no ta haci distincion di persona. Señor yuda nos pa nos por bira un testigo fiel di Bo amor y misericordia. Cu apesar di tur problema y dificultadnan cu por presenta den nos bida, pa nos keda cu un fe firme y cu e confianza cu pa Dios nada ta imposibel. Señor Hesus aumenta nos fe y haci nos speranza bira mas grandi pa nos por crece den caridad y amor pa Dios y pa nos prohimo. Amen.
Orashon di dia 9 augustus 2017
Posted in Orashon di Dia


text:
Colegio Arubano ta presenta un espectaculo titular
“Zonder Bagage”. Den e musical aki lo presenta e tema di prehuicio. E show ta diamars, 31
di mei, 7:30 pm na Cas di Cultura. Colegio Arubano ta reuni al rededor di 100 alumnonan di e
cuater disiplinanan di arte cu unicamente na Colegio Arubano ta wordo duna como material
na scol. E carchinan ya caba ta obtenibel na e oficina di administracion di Colegio Arubano
durante ora di oficina.
Despues di e exitoso presentacion di e musical na 2015 pa conmemora 55 ana di Colegio
Arubano, a nace e deseo di e alumnonan y di e docentenan pa hasi e musical un parti di e
curriculum di arte na Colegio Arubano. Na comienso di e ana escolar 2015-2016, juffrouw
Diana Antoinette (baile), juffrouw Anne de Bruijn (arte visual), juffrouw Femke Hooijmaaijers
(drama) y juffrouw Jane Lanoy (canto & musica) a reuni al rededor di 100 alumno pa forma
parti di e projecto pa e musical 2016 “Zonder Bagage”.
Colegio Arubano ta conta cu hopi alumno talentoso den arte. E alumnonan a duna forma na
e projecto for di comienso te fin. E diseno di e poster, e texto di e obra, musica & canto, e
coreografia, e imagennan visual durante e presentacion y e materialnan di presentacion, tur
ta tareanan cu e alumnonan a hasi bou guia di e docentenan.
E tema di e musical “Zonder Bagage” ta trece dilanti e problematica di generalisacion di
hende di diferente cultura y nacionalidad. E maleta ta e prejuicionan cu ta percura cu un
persona no ta hanja un oportunidad husto. E tema ta uno cu hopi peso. Den e musical e ta
wordo presenta den un forma humoristico pa demostra cu ora bo biaha sin maleta, bo por
experencia hopi mas goso. Esaki ta locual e publico lo experencia durante e presentacion di
e alumnonan di Colegio Arubano.
Pa por mustra comunidad tur locual e alumnonan ta hasi, Colegio Arubano ta presenta e
musical “Zonder Bagage” pa publico general durante un anochi di presentacion den Cas di
Cultura riba diamars anochi, 31 di mei, cuminsando pa 7:30 pm. E carchinan ta costa Afl.
15.00 y ta obtenibel na oficina di administracion di Colegio Arubano. Cu e fondonan di e
presentacion, Colegio Arubano por sigui sostene e projecto pa e siguiente ana escolar.


text:
SINGAPORE, Malaysia – E inkietud respecto Grecia, Italia y Banco Central Europeo a golpia e Euro y a lastra e bolsa di Asia y a apoya e Yen y oro diamars, aunke cu comercio tabata schaars cu varios mercado regional cera pa e dianan feriado.
Eindice MSCI di accionnan Asiatico pafo di Hapon, a cay un 0,2 porciento. Na Hapon, e indice Nikkei di e bolsa di Tokia, a cede levemente. E mercadonan di China, Hong Kong y Taiwan tabata cera diamars pa algun dianan festivo local.
E ministernan di Finansas di e zona Euro no a logra yega na un acuerdo siman pasa cu e Fondo Monetario Internacional riba un alivio di e debe Griego of e entrega di prestamona nobo na Atenas, pero a acerca lo suficiente pa apunta e obhetivonan ey den nan reunion di Juni.
Algun comentario di ex prome minister Italiano, Matteo Renzi, diadomingo na fabor di e celebracion di un eleccion na e mesun momento cu lo tuma luga algun votacion di Alemania na September tambe a aumenta e incertidumbre y a debilita e Euro.
E presidente di Banco Central Europeo, Mario Draghi, a reitera dialuna e necesidad di un estimulo “substancial” di cara na un inflacion conteni.
E indice dollar, cu ta sigui e desempeño di e moneda Mericano contra un canasta di seis divisa importante, a avansa un 0.3 porciento na 97,751. Frente e moneda Hapones, dollar a resta un 0,4 porciento na 110,88 Yen. E euro a baha un 0,45 porciento na 1,1114 dollar.
E inversionnan tabata na espera di un serie di indicadornan economico, incluyenod e Producto Interno Bruto (GDP) di Francia den e prome trimester, e Indice di Prijs na Consumidor di Alemania pa Mei y e inflacion di Merca pa April mas dilanti den e sesion.
Den e mercadonan di materia prima, e futuro di petroleo na Merca a perde un 0,1 porciento, na 49,78 dollar pa bari. E crudo Brent di London a debilita un 0,4 porciento, 52,09 dollar pa bari E oro a suma un 0,1 porciento na 1.268 dollar pa ons.
Fuente: www.reuters.com
Italia ta golpia Euro y bolsanan di Asia
SINGAPORE, Malaysia – E inkietud respecto Grecia, Italia y Banco Central Europeo a golpia e Euro y a lastra e bolsa di Asia y a apoya e Yen y oro diamars, aunke cu comercio tabata schaars cu varios mercado regional cera pa e dianan feriado.


text:
8 Aña pasa nos pais a wordo priminti cu e ruinas di Bushiri Hotel lo ta pa pasado manera cu AVP drenta den Gobierno.
Awe 8 aña despues e ruinas a bira peor y ta den estado di deterorio y decadencia.
E area du Bushiri cu porcierto ta un di e prome impresion cu un turista ta haya ora e yega Aruba ta ilustra den ki situacion nos pais ta aden. Nos partido tin solucion p’e area aki .
E vision cu partido MEP tin ta cu nos ta focus riba turismo di calidad y no cantidad, segun Dangui Oduber.
“Nos no ta kere den hotelnan grandi cu hopi kamber sino nos ta kere den desaroya nos pais cu Boutique Hotels. P’e area di Bushiri nos partido lo kier mira un desaroyo sostenibel di un Boutique Hotel di no mas cu 75 kamber di un cadena di 5 strea.
E REV PAR di e hotel lo ta entre $350 y $600 y lo ta contribui sigur na eleva e producto Aruba y tambe e turista di calidad cu nos kier bin nos pais.
E edificionan lo ta LEED certified.
E condicionan pa bin cu un desaroyo eynan ta cu e hotel lo mester bay traha cu Universidad di Aruba, colegio EPI y tambe EPB.
Nos prioridad ta p’esnan cu ta bayendo e scolnan aki y ta den hotelmanagement y horeca t’esnan promer yama pa labora den e hotel aki.
Tambe nos kier explora e posbilidadnan pa bin cu Hotel Vakschool bek n’e hotel aki. E focus ta pa contratistanan local haya e trabounan.
Como condicion tambe nos lo pone cu esnan cu ta biba riba e pais aki t’esnan prome yama pa bay labora n’e hotel aki sin tin mester di importa ningun hende extra.
E desempleo na Aruba ta haltisimo y e desempleo bao di nos hobenan ta mas halto aun y ta actualemnte na 30%.
Nos mester percura pa tin desaroyo caminda por garantiza empleo pa nos hendenan, entrada pa Gobierno, contribicion na nos GDP y nos economia.
E area cu tin actualmente entre Bushiri y Tamarijn Hotel, nos lo presenta un plan caminda lo bay mehora y drecha e beach, bin cun parke di recreacion, canchanan di beach tennis y beach volley y tambe area pa pick nick.
E intencion ta pa conecta e Linear Park cu e area aki p’asina nos duna pueblo bek tambe esaki.
Nos vision sigur ta pa nos eleva e calidad di turismo, ofrece pueblo y desaroya areanan di beach pa uso di pueblo y contribui na progreso y bienestar di nos pais”, segun Dangui Oduber di MEP.


text:
ORANJESTAD(AAN): Stichting Musica a tene un conferencia di prensa den presencia di ehecutivo di Setar mes, cual ta e sponsor principal di loke ta bay bira Ciaso & Soca Monarch 2018. Tambe tabata tin representantenan di Elite Productions. Tabata tey tambe Tropical Bottling pa e festival aki.
Un di esnan cu ta hala mas hende durante temporada di carnaval y tambe un di e accountingnan tambe cu ta maneha e accountnan di Stichting Musica y cu awe por bisa na 2017 nan ta sumamente contento con tur cos a bay y hasta tur hende a wordo paga.
Edwina Werleman ta un di e motornan incansabel di Stichting Musica y el a conta kico por spera. Manera cu aña habri, ambiente di musica di carnaval ta cuminsa, despues cu e dande y e pagara tuma luga.
El a splica cu a tene e ultimo reunion di e aña aki cu e musiconan pa asina mustra nan con leu nan ta y kico nan a haci caba y kico ta e proximo pasonan. E reunion a bay hopi positivo y tabata tin bon atendencia, cual Werleman a gradici nan pa nan presencia.
Awe a habri cu un conferencia di prensa pasobra trabaonan tin di sigui y aña tin di habri. Tin cu caba di scucha nos Dande y ta cla pa sigui. Pa e temporada nobo, Aruba Caiso & Soca Monarch 2018, ta cuminsa pa tin e inscripcionnan cu a pidi un deadline pa Januari 8, via email.
Pero Januari 10 lo tene un evento pa yama prensa hunto, pa bin asina pa ser conoci cu e participantenan. Ta yam’e e dia di Meet the Press. Esey lo tuma luga na Centro di Bario Brazil, mescos cu e aña aki. Despues di esey lo ta den preparacion pasobra e festival lo ta Januari 22, 23 y 24, como Pre-finals y e festival su final ta riba diasabra, dia 27 di Januari.
Riba un fase di tur aña bo ta eligi un Roadmarch, bo ta titul’e como un king y despues di un paar di siman, bo practicamente eligi un otro cancion. Mirando riba peticion di e propio musiconan, no lo bay tin un roadjam, sea Stichting Musica lo no eligi un roadjam, pero si ta bay traha man den man cu SMAC, pa asina haci un premiacion mas grandi pa e banda di aña. A analisa y lo bin cu criterianan nobo, cu hunto cu SMAC, no ta di Stichting so, sino Stichting Musica y SMAC, hunto, lo saca e premio di banda di aña.
Tabata tin un total di 102 cancion den 2017, cual ta un exigencia di Stichting Musica. Nan tabata sumamente contento e aña aki, cu tabata tin asina tanto cancion participante. Ta conta cu pa e aña 2018, e nivel keda crece y ta prepara nan mes pasobra for di inicio di Stichting Musica, a bisa cu kier hiba e festival di Aruba Caiso & Soca Monarch, na un nivel halto. Na un mega event.
Pesey si wak bon, cada aña ta tuma un stap extra y un stap positivo. Ta rondia un algo pa engrandece e festival cun’e. Pa 2018, a yega na acuerdonan cu e compania Elite, pa asina yuda pa pone un miho escenario, miho na zonido y miho lusnan di efecto. Tur esaki ta bay duna un calidad superior na locual nos conoce caba.
Evento grandi
Werleman ta gradici na miembronan di prensa. Nan ta e sosten di mas grandi Stichting Musica y nan ta conta riba cada paso cu Stichting Musica dal, informa prensa pa asina nan por informa e pueblo pa ta na altura kico ta pasa, con e ta bay pasa. Pasobra tin un punto hopi importante cu a realisa, ta cu miho informa prensa ta, miho informacion pueblo ta ricibi y miho sosten e musiconan ta conta cun’e.
E musiconan ta e highlight of the evening. Sin nan, no tin un festival. Nan ta hunga e rol hopi importante, pero sin sosten di miembronan di pensa, pueblo no ta wordo informa. Ta pesey e fundacion ta gradici nan en general y lo sigui brinda nan paso pa paso, cada paso cu nan haci segun cu e festival ta bay.
Dianan 22, 23, 24 di Januari, ta e prefinalnan di Caiso & Soca Monarch lo tuma luga y dia 27 di Januari, den Carnival Village di San Nicolas e ambiente lo sigui.


text:
CARACAS – Lo resolve e problema di gasolin na Caracas y algun area rondona, cu ta constela ‘Gran Caracas’, pero resto di e pais lo sigui sinti e escasez. Asina coordinadora nacional di hende di petroleo, Beatriz García Armas, a bisa. Segun García, citando fuentenan confiabel, tres bapor carga cu gasolin a yega e planta de distribucion di Carenero (Miranda) cu lo manda gasolin pa e asina yama surtidero di Guatire pa mitiga e situacion di escasez di gasolin na Caracas y e estadonan central te na Lara. Sinembargo ela bisa cu e resto di e pais lo keda afecta. “Ta dos barco chikito y uno grandi cu lo yuda pa awor, pero no ta pa soluciona e falta di gasolin den henter e pais”, García a bisa.
RENTABILIDAD DI REFINERIA
E problema ta cu e rentabilidad di e refineria ta malo y ta genera un aumento di plantanan para pa falta di mantencion. Como tal mester importa gasolin, perde e mercado di producto refina, y aumenta e posibilidad di accidente, provocando daño na e instalacionnan, e comunidad y medio ambiente. PDVSA tin capacidad pa refina 1.3 miyon di tonelada di crudo, y transforma esaki den gasolin of otro producto di calidad halto. Lamentablemente e refinerianan ta operando na mitar forsa, manera e Centro de Refinación Paraguaná, na Falcón (Cardón y Amuay), y e Refinería di Puerto La Cruz, Anzoátegui; y otro manera El Palito, situa na Carabobo, ta completamente para segun e experto. E instalacion na Cardón ta genera apenas 65 mil bari di gasolin pa dia, y esun di Puerto La Cruz ta produci apenas 25 mil di gasolin y 80 mil di diesel. Mientrastanto El Palito tin 8 luna sin produci gasolin of diesel. Fuera di e problema ey, e tankinan pa warda e productonan petrolero ta den mal condicion. Nan tin 2000 tanki, pero solamente 600 ta operacional. Foto cortesia El Estimulo. Informacion cortesia: Prensa Unidad Venezuela
CARACAS - Presidente Venezolano Nicolas Maduro a extende e medida contra islanan ABC cu tres dia mas te dia 15 di januari. Asina fuentenan di NoticiaCla na Caracas a confirma awe mainta. E motibo ta cu ta pendiente di e reunion importante awe na Aruba riba e tema, y a prolonga e medida pendiente resultado di e reunion. Pa esaki lo ta saliendo awe mainta pa Aruba dos minister di gabinete di presidente Nicolas Maduro y e vice ministro pa Europa di e cancilleria di Venezuela pa atende e reunion.
KRALENDIJK – E comentario di prome minister di Aruba Evelyn Wever Croes cu Bonaire tin suficiente espacio pa ‘hospeda’ Venezolanonan illegal di Aruba, no ta corecto. Asina secretario di estado Hulandes Raymond Knops a bisa na Bonaire. Asina e partner di noticia cu NoticiaCla, Caribisch Netwerk ta raporta. “E no ta parsemi un bon idea. E no ta e miho idea pa hala e problema y pase pa otro” segun Knops durante fin di su bishita na Bonaire.
ORANJESTAD/CARACAS – Presidente Venezolano Nicolas Maduro a extende e ‘medida di suspension di tur tipo di trafico aereo y maritimo, y tambe cualkier intercambio comercial cu Aruba, Bonaire y Corsou’ te cu dia 12 di januari proximo. Asina vice presidente di e pais Tareck El Aissami a confirma riba su cuenta twitter. “Hasta cu no realisa e reunion di nivel halto cu autoridad di e islanan aki, y concretisa un plan di accion pa combati e mafia cu ta horta nos bienes’. No a bisa te ki dia esaki a keda extendi. Minister di turismo di Aruba Dangui Oduber a confirma esaki tambe pa NoticiaCla despues.
KRALENDIJK –Dialuna den oranan di mainta Secretario di Estado drs. Raymond Knops encarga cu Asuntonan Interno i Relacionnan den Reino a hasi un bishita cerca gezaghebber Edison Rijna pa sera conoci. Gezaghebber como muestra di aprecio a pen Secretario di Estado Knops ku escudo di Bonaire. Tambe e mandatario hulandes a sera conoci cu Colegio Ehecutivo y aki tambe gezaghebber na nomber di gobierno di Bonaire a obsekia e mandatario un album conteniendo paisahe nan di Bonaire.Finalmente e Secretario di Estado a sera conoci tambe cu miembronan di Conseho Insular. E mandatario ta bishita Corsou dia 9 y ta yega Aruba dia 11 di januari.
CARACAS - Venezuela a cera su frontera cu Aruba, Bonaire y Corsou pa 72 ora. Asina e presidente a informa diasabra. Pa e periodo ey, ningun avion of boto por move entre e paisnan menciona. E impacto lo ta mas grandi riba trafico maritimo ya cu aereo e ta practicamente nada. Autoridad local no a reacciona ainda oficialmente.
ORANJESTAD –Si presidente di Venezuela Nicolas Maduro actua riba su menaza di cera frontera comercial cu Aruba, ‘e por afecta nos severamente’, segun prome minister di Aruba Evelyn Wever Croes den e programa NoticiaCla LIVE diahuebs. E la desmenti si e audio cu ta circula cu ta bisa cu pa 1 di januari proximo lo cera frontera cu Venezuela. E mandatario a sigura cu el a tuma accion riba e caso di menaza di presidente di Venezuela pa cera frontera, aunke Aruba riba su mes no por actua riba e tema. “Desde e prome reaccion, e liña di comunicacion tabata pa expresa nos preocupacion pa cu mensahe asina” Wever Croes a sigui bisa.


text:
Diabierna mainta, na Instituto Correccional (KIA) a tuma lugar entrega di varios decreto gubernamental den algun caso acompaña pa un insignia nobo indicando e promocion den rango di algun trahador di e institucion.
Minister di Husticia Arthur Dowers a felicita tur cu a ricibi nan promocion y a remarca cu el a tuma nota di e adelanto tumando lugar den varios area den e institucion aki.
E mandatario ta spera cu e adelanto aki continua mirando e condicionnan di trabou cu no tur ora ta esun di mas facil, sinembargo nan ta cumpli cu nan labor y awe esaki ta resulta den un promocion pa nan.
E titular a haci un apelacion na e empleadonan presente, pa sigui haci nan trabou y tambe sigui motiva e otro ploegnan laborando apesar di e scarsedad di trahador cu tin actualmente.
Minister Dowers a finalisa felicitando tur cu a ricibi promocion y a informa cu ta trahando duro pa recluta personal nobo y ta spera cu e grupo aki lo por guia esakinan di mes manera cu nan a bin ta traha durante ultimo añanan.


text:
E celebracion tradicional di fin di aña di Caribbean Palm Village Resort a tuma lugar den Indian Rock Garden caminda cu tur empleado y miembronan di management tabata presente. E lugar tabata bunita decora y e atmosfera tabata uno festivo y elegante.
Despues di a anuncia tur e nominadonan di e di cuater kwartaal, Gerente General interino Astrid Muller tabatin e honor di nombra Juanita Dorothal como empleado di e di cuater kwartaal y Kenjah Howell como empleado di aña 2017. Tanto Juanita como Kenjah a wordo nomina varios biaha e aña aki pa nan conducta y desempeño extraordinario, nan a demostra cu nan ta esencial pa e bon funcionamento di e operacion di e hotel den e aña cu a pasa.
Nan no tabata e uniconan, hopi di e empleadonan di Caribbean Palm Village Resort a distingui nan mes den e di cuater kwartaal di 2017 y nan a wordo nomina pa e premio mas desea. Entre nan, Geraldine Frank di Front Desk, Isel Kock di Accounting, Jean Merisier di Maintenance y Francia Kelly di Housekeeping.
Empleadonan cu a bai e miya extra den e di cuater kwartaal di 2017 tambe a wordo elogia pa nan dedicacion, abilidadnan y nan reacionnan rapido, entre nan; Cesar Martinez, Nattalee Morrison, Rakesh Soekhai, Lovius Erizien, Juanita Dorothal, Elsa Croes, Annrellaa Pñeyro, Francia Kelly, Gilberto Spataro y Miladys Sarmiento cual tur ta miembro di e ekipo di Housekeeping; Rashida Gomez, Evelyne Boekhoudt, Kenjah Howell, y Deborah Rasmijn, recepcionista; Sadia Futa, Reservations; George Irausquin y Alicia Ras di Maintenance, y Rosalba Ras di Accounting.
Riba potret por aprecia momentonan inolvidabel di e fiesta. Na final di e parti oficial di e anochi, empleadonan a goza di e cuminda, bebida, musica y bailamento, asina yamando ayo na e aña bieu den style y yamando e aña nobo bon bini.


text:
E hechonan ta mustra claramente cu tin un guera di poder tumando luga na Venezuela, riba ken tin maneho di PDVSA den su mannan. Fuentenan yega na e asunto ta sigura cu ta trata aki di podernan militar cu ta esunnan sosteniendo maneho di Gobierno di Presidente Nicolas Maduro di Venezuela. Esey ta splica su mes dicon a yena e puestonan clave na CITGO y na PDVSA cu militarnan di rango halto.
Aki na Aruba tin yen di hende canando masha preocupa y hasta spanta pa e consecuencia cu e cambionan por tin pa cu e proyecto. No necesariamente lo para e proyecto, pasobra e refineria di Aruba ta escencial den e plannan di PDVSA y di CITGO, pero si lo por spera cambio den e ehecutivonan na cabes di e proyecto y e companianan scogi pa conduci e trabounan di rehabilitacion.
Un di e cambionan cu ta scuchando den pasiyonan na CITGO Aruba Refining NV ta relaciona cu e consorcio di contratistanan cu CITGO a scoge pa e proyecto na Aruba, esta Y&V di Venezuela y Technip di Francia. No ta sigur cu nan mes lo efectua e trabounan, cu ta core den miyones di dollar, pero cu ta conta cu financiamento stranhero.
E compania cu lo financia PDV, cu ta e doño di CITGO Aruba Refining NV, lo ta Agostar Group di Argentina pero cu desde recien ta situa na Inglatera. Nan tin un amplio experencia den e industria petrolero y di gas natural.
Bisando esey, ta pone cu e consorcio scogi ta na peliger, aunke cu legalmente e acuerdo cu CITGO Aruba Refining NV ta bisa textualmente cu e acuerdo ta “subject to financing”, lagando e porta habri cu e financiado por tin un otro opinion cu e refineria.
Segun nos informacionnan, CITGO Petroleum y PDVSA a purba tur forma pa desvia for di e condicion pa e fiansa, pero sin mucho exito. Mester tene cuenta cu e maneho di e Gobierno di Donald Trump prohibiendo companianan Mericano pa haci negoshi of ofrece fiansa na companianan Venezolano, ta haci e opcionnan pa fiansa mas limita.
Fuentenan den e refineria a sigura cu Y&V y Technip ya a cuminsa baha e cantidad di trahadonan na Aruba, sperando e decision final di Agostar y CITGO Aruba Refining NV. De facto, nan no a cuminsa tuma mucho trahado local ainda, sino mas bien na nivel di ingenieronan y expertonan, mayoria stranhero y di nan mesun compania, pa haci trabou di investigacion y preparacion. Pero si acaso e financiado opta pa bin cu nan mesun compania di construccion, lo haci cu mester start for di 0 atrobe, cu tur consecuencia pa cu mas tardansa pa reanudacion di e refineria, cu ya caba ta coriendo cu atraso.
Dia 7 di october 2016, Gobierno di Aruba a firma un acuerdo di “lease” cu CITGO Petroleum pa opera nos refineria cu den su bon tempo ta refina 235 mil bari di peteoleo pa dia, pa un periodo di 15 aña y cu opcion pa prolonga cu 10 aña mas pa un total di 25 aña, via nos compania estatal RdA NV. E refineria, cu tabata cera desde aña 2012 lo mester conta cu un inversion di mas o menos 700 miyon dollar Mericano y cu den un periodo di 18 luna di rehabilitacion, e lo ta cla pa refina 209 mil bari pa dia di e crudo pisa di Venezuela den un producto sintetico cu ainda lo mester pasa dor di un proceso di refinacion pe bira un producto final pa benta.
A funda e compania Agostar Group Limited na Juni 2016 na Inglatera y na Juni 2017 a bira un compania publico, Agostar Group PLC, balora na 1 biyon pound Ingles. E directornan y gerencia tin experencia internacional den proyectonan na Venezuela, Sur America, China, Africa y den Caribe. Nan ta specialisa den proyectonan cu ta encera financiamento di proyectonan di petroleo y gas. Nan oficina principal ta situa na London, Inglatera. Un di nan proyectonan mas grandi ta construccion di un pipa di petroleo y gas na Venezuela.
Funda desde aña 1958, Technip France ta un di e entidadnan principal di Technip Group, cu mas di 2800 empleado y cu oficinanan na Paris, Lyon y Vaulx-en-Velin, ofreciendo servicionan riba tera y riba lama. Nan tin hopi experticio specialmente den “deep water offshore platforms”, den licuifica gas natural y “ethylene”.
Y&V Group ta funda na 1985 como fusion di e compania di ingeneria Yanes & Asociados y e compania di construccion DRV, ambos existente desde añanan 60 caba. Hunto a crea Y&V, un compania di construccion cu oficinanan na Canada, Colombia, Mexico, Merca, Europa y Venezuela, cu ta ofrece su clientenan servicio di ingeneria completo, construccion y realisacion di proyectonan grandi. Cu mas di 1500 empleado bon cualifica, nan ta ofrece experticio den “project management” na companianan rond mundo, specialmente den area di energia, petrokimico, petroleo, gas y di infrastructura. Nan lema ta “Orguyoso di construi e futuro, tur dia”.
CITGO Aruba Refining N.V. ta un compania netamente Arubiano, den un grupo di companianan di operacion cu ta resorta bou di PDV Holding Inc, cu ta un doño indirecto di CITGO Petroleum Corporation y ta un subsidiario di Petroleos de Venezuela S.A. (PDVSA), e compania nacional di petroleo di Republica Bolivariana di Venezuela.
CITGO Aruba Refining N.V. ta e operador di e refineria na Aruba, situa na San Nicolas y cu ta pertenece na Refineria di Aruba N.V. (RdA), un compania cu ta pertenece 100% di Gobierno di Aruba. (PULSE AQUÍ PARA VER MÁS)


text:
Pa conclui e tema di falta di falta di plan pa combati abuso di mucha, cu el a trata den rueda di prensa di Partido POR, Plataforma Forza Nobo, Andin Bikker a bisa cu e problematica di mas grandi ta cu e Minister di Husticia no ta haciendo uzo di e instrumentonan cu e tin.
Pero na final di dia un Minister di Husticia ta responsable pa tur e leynan di nos pais, traha ley tambe y bin cu conceptonan di ley.
Segun sr. Bikker, “Si e mes como Minister tin e instrumentonan aki, pero e no ta modernisa nos leynan, apesar cu na Corsou y Sint Maarten na 2014 bou mi proposicion a adapta un resolucion pa introduci un Academia di Ley, netamente pa nos por tin mas academico cu por tin e experticia pa traha conceptonan di ley.
Anto Minister di Husticia, djis pasobra Andin Bikker a propone, e no a ehecut’e, e ora ey den su capricho di no ehecuta ideanan cu a bin di otro personanan, e ta perhudica nos pais”.
Bikker su conclusion ta cu Minister di Husticia un bes mas pa falta di vision y curashi no ta apto pa ocupa e puesto y na september, kiermen aki un par di luna, sigur cu pueblo lo sa di duna di conoce su opinion desaprobando e falta di vision y di maneho di Gabinete Eman II pa loke ta trata e inseguridad riba nos isla”, Andin Bikker como miembro di POR, Plataforma Forza Nobo a conclui su tema.


text:
Aña 2017 sigur tin 3 luna caba cu e pista di Palo Marga no a mira mucho accion y coredornan a cuminsa bira un tiki desespera pa kico lo bay bira e futuro di e deporte, pero principalmente di nan inversionan haci den nan vehiculonan di drag.
P’e motibo aki siman pasa a pidi pa un reunion di coredornan unda mas di 100 driver y doño di auto y bromer a presenta na Club Trappers pa dicidi kico lo por ta mihor p’e pista di Palo Marga y e deporte di drag.
For di e reunion aki a sali un mandato cla y raspa pa reactiva e grupo di The Revival of Palo Marga cu na final di 2015 a organisa 2 evento grandi y sumamente exitoso na Palo Marga y a logra genera mayoria di e fondonan necesario p’asina cumpra e timing system nobo p’e pista.
A base di un votacion di e coredoranan presente cu a registra na entrada a sali di biaha un peticion n’e beheerder di Palo Marga pasa e operacion di Palo Marga pa loke ta trata e aña 2017 n’e organisacion di The Revival of Palo Marga 2 y a duna e grupo aki un termino di 2 siman pa nan por informa e coredornan bek di nan plan di accion.
Durante weekend mesora a start e proceso di inventarisacion na Palo Marga p’asina den un termino relativamente corto por cuminsa reactiva e deporte di drag aki na Aruba.
E startup aki lo no ta uno facil, pero e team aki ta determina pa haci esaki un realidad den un tempo record y tambe cu e mesun transparencia financiero cu nan a traha cune na 2015 p’asina e deporte di drag y vooral e facilidadnan di Palo Marga por conoce un adelanto substancial den 2017.
Pues bon noticia sigur p’e deporte di drag y ta di spera cu prome cu e fin di siman aki lo por tin un anuncio di ki dia e prome actividadnan di drag lo start sali riba e pista di Palo Marga International Raceway Park, mientras cu diasabra awor caba lo cuminsa cu trabaonan di limpiesa y restructuracion pa pone e facilidad den condicion pa cuminsa recibi bishitantenan.


text:
WILLEMSTAD – E noticia cu IATA a schòrs InselAir como miembro di nan programa di Clearing Bank cu ta caminda companianan di aviacion ta depositá e placa di pasashi ora nan bende ticket di otro compania cu no ta riba nan mes buelo, ta un noticia grave.
E ta afectá e reputacion di InselAir internacionalmente y ta pone cu agencianan di biahe den stranheria cu tabata bende pasashi cu InselAir, awor no mag haci esey mas.
Biaheronan internacional y local na Trinidad & Tobago cu kier biaha cu InselAir tecnikamente no por reserva y paga un pasashi cu InselAir, pasobra entrante inmediatamente IATA, International Air Transport Association, a suspende InselAir como miembro participante n’e organisacion.
Esey nificá cu InselAir tampoco por bende pasashi cu biaheronan di T&T cu otro companianan di aviacion.
Den e caso aki no tin otro compania di aviacion regional cu ta bula entre Corsou y T&T cu no ta SLM.
Den e comunicado di IATA nan ta anunciá cu nan a suspende InselAir entrante inmediatamente di acuerdo cu nan reglanan di Resolucion 850.
Resolucion 850 ta dicta cu ora IATA schòrs un compania miembro agencianan di biahe ta desconectá e compania for di e centro via cual ta transferi data y fondo di pasashi cu e agentenan bende.
Esey ta pa evitá cu cada agencia di biahe tin un areglo director cu e companianan di aviacion.
IATA a ordená su asociadonan pa suspendé tur benta di pasashi di InselAir inclusivo uso di tur sistema di còmputer pa procesá pago of restitucion di pasashi cu ta corespondé na InselAir.
E agentenan afiliá na IATA mester stòp di usa nomber di InselAir inmediatamente.
Agencianan di Biahe cu tin cu haña sèn of tin cu paga InselAir tin cu regla esaki inmediatamente cu InselAir y no via e Clearing Bank di IATA.
Tampoco nan mag mishi cu fondonan cu nan debe InselAir. Si tin agencia di biahe cu a manda paga e Clearing Bank placa cu nan debe, pasobra nan a bende pasashi di InselAir nan tin cu adaptá e pago di loke nan debe.
Preferiblemente nan ta pidi e agentenan di biahe pa paga InselAir directamente y no via nan conexion den IATA.
IATA no kier suma di placa abultá cu agentenan di biahe depositá riba e cuenta di Clearing Bank pasobra esaki ta contra ley na Trinidad & Tobago.
Di tur manera tur placa cu agencianan di biahe manda pa Clearing Bank di IATA, ta keda den nan deposito te ora caba di analisá kico ta bay haci cu e placa, pasobra tin regla bankario severo riba e asunto aki.
Tin posibilidad cu IATA tin cu paga InselAir e placa na lugar di restituyé n’e agencianan di biahe. Pa cualkier otro pregunta IATA ta referi nan na InselAir.


text:
Awe riba Dia di Hende Muher damanan di fraccion di AVP a bishita un gran baluarte dama kende a sirbi nos pais Aruba den Parlamento 30 aña pasa kende ta sra Digna Lacle-Herrera.
Sra Digna Lacle-Herrera a milita den fila di AVP for di aña 1979, pero ta cu su 22 aña sra. Digna tabata miembro activo di Partido di Pueblo Arubano, AVP.
Un señora hopi dominante, critico, diplomatico y inteligente cu ta para pa nivel den Parlamento. Un señora cu a stima politica pa sirbi su pueblo.
Te ainda sra. Digna ta sigui politica local y internacional tur dia. Sra Digna Lacle-Herrera a fungi como lider di fraccion di AVP den e prome Parlamento di Aruba na aña 1986 y el’a keda lider di fraccion di AVP p’e siguiente 3 añanan.
Esaki den temponan cu casi no tabatin hende muher activo den politica. E tabata pues un ehempel y inspiracion pa hopi hende muher cu a sigui su pasonan den politica.
Sra Digna Lacle-Herrera awe ta conta cu 91 aña y ainda cu hopi pasion pa politica local y internacional. Sra Digna a keda masha contento cu bishita di damanan di fraccion di AVP na su cas. Ainda ta recorda su experiencianan grato den Parlamento.
Damanan di fraccion di AVP a comparti un atardi ameno cu sra. Digna contando su experiencianan.
A gradici sra. Digna Lacle-Herrera pa su bon trabao den partido AVP, den Parlamento di Aruba y tambe e bon ehempel cu ainda e ta pa nos hende muhernan den comunidad.